Libra, το κρυπτονόμισμα του Facebook – The Analyst\nΗ κυκλοφορία ενός ασφαλούς, κρυπτογραφημένου νομίσματος δεν είναι δυνατή από οικονομικούς τσαρλατάνους – ούτε από εκλεκτούς του συστήματος και του Soros, όπως στην περίπτωση της Ελλάδας. Πρόκειται για ένα εξαιρετικά δύσκολο εγχείρημα που, εφόσον πετύχει, θα επηρεάσει σε μεγάλο βαθμό ολόκληρο τον πλανήτη και το δυτικό σύστημα του χρέους – ενώ δεν θα μπορούσε να δρομολογηθεί χωρίς τη στήριξη των αμερικανικών μυστικών υπηρεσιών που θεωρείται πως ελέγχουν όλους αυτούς τους πολυεθνικούς τεχνολογικούς ομίλους, με στόχο τη διατήρηση της παγκόσμιας ηγεμονίας της υπερδύναμης. Εκτός αυτού θα ήταν μία δυτική απάντηση στο αντίπαλο σύστημα που προετοιμάζει η Κίνα: στην αναβίωση του κομμουνισμού που είναι εφικτή με τα σύγχρονα μέσα.\nΤο Face book προγραμματίζει την έκδοση ενός κρυπτογραφημένου, ιδιωτικού προφανώς νομίσματος και ανταγωνιστικού στα επίσημα δημόσια – ευρύτερης έκτασης από τα υφιστάμενα ιδιωτικά νομίσματα στη Γερμανία, στην Ελβετία και αλλού (ανάλυση). Εύλογα λοιπόν αναρωτιέται κανείς εάν μπορεί μία χώρα της Ευρωζώνης, όπως η Ελλάδα ή η Ιταλία που αντιμετωπίζουν προβλήματα ρευστότητας, να προβεί νόμιμα, χωρίς δηλαδή να αντιμετωπίσει προβλήματα με την ΕΚΤ και με το ευρώ, σε κάτι ανάλογο – ενδεχομένως μία κρατική επιχείρηση ιδιωτικού δικαίου ή ακόμη και μία καθαρά ιδιωτική. Στα πλαίσια αυτά είναι σωστό να αναφερθούμε επιγραμματικά στις προθέσεις του αμερικανικού κοινωνικού δικτύου – με τα εξής παρακάτω:\n(1) Τι ακριβώς συμβαίνει: Το Facebook σχεδιάζει ένα δικό του παγκόσμιο νόμισμα με την ονομασία LIBRA, βασισμένο στην τεχνική του blockchain, το οποίο θα κυκλοφορήσει το 2020 – ενώ θα έχει μία σχετικά σταθερή αξία, αφού θα είναι συνδεδεμένο με ένα ή με περισσότερα επίσημα νομίσματα.\n(2) Γιατί είναι σημαντικό: Τα κρυπτογραφημένα νομίσματα, όπως το BITCOIN, έχουν προκαλέσει μεγάλη δημοσιότητα – κυρίως όμως ως κερδοσκοπικά αντικείμενα και όχι τόσο ως μέσα συναλλαγής. Η επένδυση σε αυτά είναι μεγάλου ρίσκου και οι συναλλαγές έχουν μεγάλο κόστος- είναι πολύπλοκες καλύτερα, οπότε αδυνατούν να προσελκύσουν μαζικά φυσιολογικούς χρήστες.\nΓια πρώτη φορά όμως εμφανίζεται μία εταιρεία, τα προϊόντα της οποίας συνδέουν περισσότερους από 2,5 δισεκατομμύρια ανθρώπους, υποσχόμενη να αλλάξει εντελώς τις συνθήκες – να τις κάνει ασφαλείς, διαφανείς και για όλους, με το LIBRA. Με τον τρόπο αυτό θα μπορούσε να διαφοροποιηθεί εντελώς η διαδικασία, με την οποία οι άνθρωποι πληρώνουν – εν πρώτοις on-line, διαδικτυακά και αργότερα off-line, κανονικά. Εύλογα λοιπόν πολλοί επενδυτές θεωρούν το LIBRA (πηγή) ως το σημαντικότερο προϊόν στην ιστορία του Facebook – ενώ ήδη αρκετοί αναλυτές ασχολούνται με το θέμα, όπως οι FT (πηγή) κλπ.\n(3) Πώς θα λειτουργεί το LIBRA: Σε αντίθεση με το BITCOIN και με τα άλλα νομίσματα αυτού του είδους, το LIBRA θα είναι σταθερό όσον αφορά την αγοραστική του αξία – στα επίπεδα του ενός δολαρίου ή του ενός ευρώ (δεν έχει ακόμη αποφασιστεί). Οι χρήστες του θα μπορούν να καταθέτουν όποιο νόμισμα θέλουν, ανταλλάσοντας το με το LIBRA – το οποίο θα έχουν επίσης τη δυνατότητα να το ανταλλάσσουν όποτε θέλουν με το νόμισμα που επιθυμούν. Μεταξύ τους θα μπορούν να συναλλάσσονται με LIBRA χωρίς κόστος συναλλαγής ή να αγοράζουν εμπορεύματα και υπηρεσίες συνεργαζομένων εταιρειών – ενώ από την πλευρά της απλότητας και ευκολίας πρόσβασης, μοιάζει περισσότερο με το Paypal παρά με το BITCOIN.\nΌποιος τώρα θα επιθυμεί να αγοράσει LIBRA, θα πρέπει να έχει ένα ηλεκτρονικό πορτοφόλι (Wallet) – όπου το Facebook προσφέρει μία δική του λύση με το CALIBRA (περιγραφή), το οποίο θα διατίθεται από το Messenger του Facebook, από το Whatsapp, αλλά και σαν δική του εφαρμογή (App). Οι χρήστες του δεν θα είναι υποχρεωμένοι να διατηρούν λογαριασμό στο Facebook, αλλά θα πρέπει να αναγνωρίζονται με επίσημα έγγραφα – ενώ θα μπορούν να συναλλάσσονται με ψευδώνυμο (οπότε όχι εντελώς ανώνυμα), καθώς επίσης να διαθέτουν πολλούς λογαριασμούς CALIBRA. Έτσι θα μπορούσε η Paypal, για παράδειγμα, να αποδεχθεί πληρωμές με LIBRA, μέσω μίας δικής της εφαρμογής.\n(4) Σχετικά με την προστασία δεδομένων: Το Facebook υπόσχεται πως χωρίς τη συμφωνία των χρηστών του LIBRA δεν θα χρησιμοποιεί καμία πληροφορία για τις κινήσεις των λογαριασμών τους ή για τα χρηματοοικονομικά τους δεδομένα – ούτε το ίδιο, ούτε θα δίνει σε τρίτους. Οι ελάχιστες εξαιρέσεις θα υπηρετούν τη συμμόρφωση με τους νόμους και την παροχή βασικών λειτουργιών στους χρήστες – ενώ εξ ορισμού δεν θα υπάρχει καμία σύνδεση του Facebook με το CALIBRA. Εάν βέβαια οι χρήστες το επιθυμούν, οι επαφές θα μπορούν να μεταφορτώνονται στο CALIBRA και να μοιράζονται οι πληροφορίες – να γίνονται δηλαδή κοινόχρηστες. Το πώς θα εξασφαλιστεί κάτι τέτοιο και το αν θα το εμπιστεύεται κανείς, είναι άλλο θέμα.\n(5) Οι μέτοχοι του LIBRA: Στο ξεκίνημα του νομίσματος συμμετέχουν σχεδόν 30 εταιρείες και οργανώσεις, μεταξύ των οποίων εκδότες πιστωτικών καρτών και συστημάτων πληρωμής όπως η Mastercard, η Paypal, η Stripe και η Visa, όμιλοι υψηλής τεχνολογίας όπως η Ebay, η Booking, η Uber και η Spotify, εταιρείες επικοινωνιών όπως η Vodafone, εταιρείες Blockchain, επενδυτές ρίσκου και ΜΚΟ. Η κάθε μία από αυτές έχει επενδύσει τουλάχιστον 10 εκ. $ και συμμετέχει με μία θέση στην LIBRA Association.\n(6) Ποιοί δεν συμμετέχουν στο LIBRA: Προφανώς οι μεγάλοι ανταγωνιστές του Facebook και όμιλοι υψηλής τεχνολογία που είτε ετοιμάζουν ένα δικό τους ανάλογο νόμισμα με τη δική τους διαδικασία Blockchain και με τις δικές τους πλατφόρμες συναλλαγών, όπως η Apple, η Amazon και η Google, είτε έχουν τοποθετηθεί στο BITCOIN όπως η Twitter – ενώ δεν βρίσκεται ούτε μία τράπεζα στη λίστα, επειδή το LIBRA θεωρείται άμεση απειλή για τον κλάδο τους.\n(7) Τι είναι η LIBRA Association: Πρόκειται για συνεργαζόμενες εταιρείες που εκτός από τις 30 περίπου ιδρυτικές, σχεδιάζεται να συμμετέχουν και άλλες, φτάνοντας στις 100 συνολικά. Έχει έδρα της τη Γενεύη της Ελβετίας και ελέγχει το Blockchain, μέσω του οποίου θα εκδοθεί το LIBRA – οπότε το Blockchain δεν είναι εντελώς αποκεντρωμένο και οι χρήστες του δεν μπορούν να παράγουν τις δικές τους νομισματικές μονάδες, όπως συμβαίνει με το BITCOIN.\nΤο Facebook έχει μόνο μία ψήφο στην LIBRA Association, όπως όλα τα άλλα ιδρυτικά μέλη – κάτι που προξενεί μεγάλη εντύπωση. Φαίνεται καθαρά πως το Facebook γνωρίζει πολύ καλά πόσο κριτικά θα αντιμετωπισθεί το εγχείρημα και δεν θέλει καθόλου να το διακινδυνεύσει – ενώ εάν θεωρηθεί ως δικό του νόμισμα, θα ήταν θνησιγενές.\n(8) Για ποιον προορίζεται το LIBRA: Οι άνθρωποι σε ολόκληρο τον πλανήτη μπορούν να στέλνουν σε δέκατα του δευτερολέπτου μηνύματα και εικόνες – ενώ η αποστολή χρημάτων είναι δύσκολη και συχνά ακριβή. Τα διεθνή εμβάσματα επιβαρύνονται κατά μέσον όρο με 7%, ενώ οι τράπεζες και οι άλλες εταιρείες συναλλαγών κερδίζουν ετήσια μόνο από αυτόν τον τομέα περί τα 50 δις $ – όταν οι πληρωμές με το LIBRA θα μπορούσαν να διευκολύνουν σημαντικά τις διαδικασίες, καθιστώντας τες επί πλέον πιο φθηνές.\nΕκτός αυτού, περίπου 1,7 δισεκατομμύρια άνθρωποι στον πλανήτη δεν διαθέτουν τραπεζικό λογαριασμό, οπότε είναι αποκομμένοι από τις ψηφιακές υπηρεσίες συναλλαγών – τις οποίες θα παρέχει το LIBRA, διευκολύνοντας τους. Ειδικότερα, θα είναι σε θέση να αλλάζουν τα μετρητά τους χρήματα ανεξαρτήτως νομίσματος στους τοπικούς τους εμπόρους με LIBRA, οπότε να στέλνουν εμβάσματα οπουδήποτε θελήσουν πληρώνοντας ψηφιακά – χωρίς να εμποδίζονται από ελέγχους κεφαλαίων, όπως αυτοί που έχουν επιβληθεί στην Ελλάδα.\n(9) Πώς θα κερδίζει το Facebook: Η εταιρεία δεν θα κερδίζει άμεσα σημαντικά ποσά, ενώ ο έλεγχος του νομίσματος θα παραμείνει στη LIBRA Association – γεγονός που σημαίνει πως η ισχύς θα διαμοιράζεται σε πολλές επιχειρήσεις και οργανώσεις. Εν τούτοις, μεσοπρόθεσμα θα είχε τη δυνατότητα να εγγράψει μεγάλα κέρδη – από τη μία πλευρά μέσω της απλοποίησης των συναλλαγών, οπότε της αύξησης του όγκου τους και των διαφημίσεων στο Facebook, ενώ από την άλλη δια της παροχής χρηματοπιστωτικών προϊόντων με τη βοήθεια του CALIBRA, σε νόμισμα LIBRA.\nΓια παράδειγμα με την προσφορά δανείων ή χρηματιστηριακών υπηρεσιών – ενώ έτσι θα ήταν σε θέση να αποφύγει το Facebook την απειλή του διαμελισμού του λόγω της μονοπωλιακής του κυριαρχίας, με την έννοια πως ένα αποκεντρωμένο χρηματοπιστωτικό προϊόν καθιστά ακόμη πιο δύσκολη τη διάσπαση των μεμονωμένων εφαρμογών του (Apps) και του Messenger.\n(10) Τι λένε οι κριτικοί: Ουσιαστικά εκφράζουν τις τεκμηριωμένες αμφιβολίες τους, όπως οι FT (πηγή), σχετικά με το εάν πράγματι πίσω από το LIBRA υπάρχει ένα αποκεντρωμένο Blockchain – ενώ έχουν εκφραστεί ήδη αντιρρήσεις από τους πολιτικούς. Για παράδειγμα, τόσο ο Γάλλος υπουργός οικονομικών, όσο και ένας Γερμανός Ευρωβουλευτής, θεωρούν πως το LIBRA δεν θα έπρεπε να εξελιχθεί σε ένα αυτόνομο νόμισμα – ενώ το CALIBRA θα μπορούσε να μετατραπεί σε μία σκιώδη, ανεξέλεγκτη τράπεζα, κάτι που θα πρέπει να εμποδιστεί από τις ρυθμιστικές αρχές (πηγή).\nΠεραιτέρω, το μεγάλο ερώτημα έχει σχέση με το εάν οι άνθρωποι που δίνουν παρά τη θέληση τους τα δεδομένα τους στο Facebook, θα του εμπιστευόταν τα χρήματα τους – πόσο μάλλον όταν στο παρελθόν η εταιρεία πρόδωσε την εμπιστοσύνη τους, στη γνωστή περίπτωση της Cambridge Analytica (πηγή). Η προστασία των προσωπικών δεδομένων αποτελεί ένα ακόμη θέμα – ενώ παρά το ότι το Whatsapp και το Instagram έπρεπε να παραμείνουν εντελώς ανεξάρτητα μεταξύ τους, η υπόσχεση τους διήρκεσε μόλις μερικά έτη. Εύλογα λοιπόν υπάρχουν αμφιβολίες όσον αφορά την ανεξαρτησία του CALIBRA από το Facebook – παρά το ότι ένα απλό και ασφαλές κρυπτογραφημένο παγκόσμιο νόμισμα, θα μπορούσε να διευκολύνει τη ζωή εκατομμυρίων ανθρώπων σε ολόκληρο τον πλανήτη.\nΣε κάθε περίπτωση, έως το 2020 το Facebook θα πρέπει να απαντήσει σε πάρα πολλές ερωτήσεις, πριν του επιτραπεί το εγχείρημα – αν και ταιριάζει απολύτως με τους υποστηρικτές της παγκοσμιοποίησης και των ανοιχτών συνόρων, οι οποίοι δεν είναι άλλοι από τους ελίτ των ελίτ που θα μπορούσαν έτσι να ελέγξουν πολύ πιο εύκολα τις μάζες. Εκτός αυτού θα ήταν μία δυτική απάντηση στο αντίπαλο σύστημα που προετοιμάζει η Κίνα – στην αναβίωση του κομμουνισμού που είναι δυνατή με τα σύγχρονα μέσα (ανάλυση), πριν ακόμη επικρατήσει και πριν κυριαρχήσει στον πλανήτη.\nΟλοκληρώνοντας, από τα παραπάνω μπορεί εύκολα να κατανοήσει κανείς ότι, η κυκλοφορία ενός ασφαλούς κρυπτογραφημένου νομίσματος δεν είναι δυνατή από οικονομικούς τσαρλατάνους – ούτε από εκλεκτούς του συστήματος και του Soros, όπως στην περίπτωση της Ελλάδας.\nΠρόκειται για ένα εξαιρετικά δύσκολο εγχείρημα που, εφόσον πετύχει, θα επηρεάσει σε μεγάλο βαθμό ολόκληρο τον πλανήτη και το δυτικό σύστημα του χρέους – ενώ δεν θα μπορούσε να δρομολογηθεί χωρίς τη στήριξη των αμερικανικών μυστικών υπηρεσιών που θεωρείται πως ελέγχουν όλους αυτούς τους πολυεθνικούς τεχνολογικούς ομίλους, με στόχο τη διατήρηση της παγκόσμιας ηγεμονίας της υπερδύναμης.


TV Box Ιnfomir Mag 524 4K. UHD USB 2.0 / USB 3.0 1GB 4GB Linux\nΑρχική/Προϊόντα Τεχνολογίας/IP-TV ΑΠΟΚΩΔΙΚΟΠΟΙΗΤΕΣ/TV Box Ιnfomir Mag 524 4K. UHD USB 2.0 / USB 3.0 1GB 4GB Linux\n(συμπεριλαμβανομένου Φ.Π.Α.) Κερδίζετε: €50.00 (34%)\nTV Box Ιnfomir Mag 524 με 4K UHD ανάλυση και δυνατότητα αναπαραγωγής αρχείων με κωδικοποίηση HEVC. Διαθέτει επεξεργαστή Amlogic S905X2, λειτουργικό Linux και είναι εξοπλισμένο με μνήμη RAM 1 GB και μνήμη flash 4 GB, για αποθήκευση και αναπαραγωγή βίντεο υψηλής ποιότητας. Επιπλέον, διαθέτει θύρα ethernet για σύνδεση στο διαδίκτυο.\nInfomir TV Box MAG522W3 4K UHD με WiFi USB 2.0 1GB RAM και 512GB Αποθηκευτικό Χώρο με Λειτουργικό Linux\n€120.00 €97.00 (συμπεριλαμβανομένου Φ.Π.Α.)\nMAG520 4K IPTV Linux set-top box\n€125.00 (συμπεριλαμβανομένου Φ.Π.Α.)\nΚΩΔΙΚΟΣ (SKU): 2SE1\nΚΩΔΙΚΟΣ (SKU): MAG522W1\nΕΛΒΕΤΙΚΟ ΑΛΥΣΟΠΡΙΟΝΟ ΒΕΝΖΙΝΗΣ 68CC ROYALKRAFT LINE ΕΤΟΙΜΟ ΓΙΑ ΣΚΛΗΡΗ ΔΟΥΛΕΙΑ!\nΚΩΔΙΚΟΣ (SKU): 68cc\n€187.00 €99.00 (συμπεριλαμβανομένου Φ.Π.Α.)


ΕΝΩΣΗ ΣΥΝΤΑΚΤΩΝ ΔΙΑΔΙΚΤΥΟΥ: ΑΥΤΟ ΑΣ ΤΟ ΕΧΟΥΝ ΥΠΟΨΗ ΤΟΥΣ... ΟΙ ΚΟΤΖΙΑΣ...ΜΟΥΖΑΛΑΣ... ΚΑΙ ΤΟ ΑΛΑΣ.. ΤΗς ΚΥΒΕΡΝΗΣΗΣ ΜΩΧΑΜΕΤ...ΤΣΙΠΡΑΣ!\nΑΥΤΟ ΑΣ ΤΟ ΕΧΟΥΝ ΥΠΟΨΗ ΤΟΥΣ... ΟΙ ΚΟΤΖΙΑΣ...ΜΟΥΖΑΛΑΣ... ΚΑΙ ΤΟ ΑΛΑΣ.. ΤΗς ΚΥΒΕΡΝΗΣΗΣ ΜΩΧΑΜΕΤ...ΤΣΙΠΡΑΣ!\nΠέμπτη, 28 Ιανουαρίου 2016 - 01:05\nΕΙΠΕ ΚΑΝΕΝΑΣ ...ΠΡΟΟΔΕΥΤΙΚΟΣ ΠΟΥΣΤΗΣ (ΕΠΕΙΔΗ..ΥΠΟΣΤΗΡΙΖΕΙ την παραία των βαλιανάτων... πως δεν πρέπει να βάζουμε ειδήσεις της Χ.Α;\nΌχι ρωτάμε ..για να μιλήσουμε για δημοκρατία! Καταλάβατε ρε τραχανάδες αριστεροί της ...συμφοράς;


Παράνομη λειτουργία της Eurobank μετά το νόμιμο ωράριο\nΑΝΑΚΟΙΝΩΣΗ ΤΗΣ Ο.Τ.Ο.Ε\nΤην παράνομη λειτουργία των υπηρεσιών της, που παραβιάζουν το νόμιμο ωράριο εργασίας, αλλά και την προκλητική στάση της απέναντι στις υπηρεσίες του κράτους (Σώμα Επιθεώρησης Εργασίας) επιχειρεί να συγκαλύψει η Διοίκηση της Eurobank με ανακοίνωση που εξέδωσε χθες το βράδυ, μετά την αποκάλυψη της ΠΑΡΑΝΟΜΗΣ ΕΡΓΑΣΙΑΣ 135 εργαζόμενων στο κτίριο της οδού Σανταρόζα.\nΗ ανακοίνωση της Eurobank είναι γεμάτη από ψεύδη και συκοφαντικούς χαρακτηρισμούς εναντίον της ΟΤΟΕ, με σκοπό τον αποπροσανατολισμό της κοινής γνώμης από όσα παράνομα και τριτοκοσμικά συντελούνται στις υπηρεσίες της και τη διατήρηση της εικόνας της νομιμοφανούς λειτουργίας της στη συνείδηση του συναλλασσόμενου κοινού, αλλά και όλων των πολιτών.\nΣυγκεκριμένα στην ανακοίνωσή της αναφέρεται: «Μετά από άδεια της Επιθεώρησης Εργασίας, η Υπηρεσία Θεματοφυλακής της Τράπεζας που στεγάζεται σε κτίριο επί της οδού Σανταρόζα στην Αθήνα, λειτουργεί, τόσο κατά τα ισχύοντα στην αγορά όσο και διεθνώς, για περιορισμένο χρονικό διάστημα τις απογευματινές ώρες..»\nΗ αλήθεια είναι, ότι η Επιθεώρηση Εργασίας δεν έχει χορηγήσει στην Eurobank ΚΑΜΙΑ ΑΔΕΙΑ ΠΑΡΑΝΟΜΗΣ ΛΕΙΤΟΥΡΓΙΑΣ και δεν έχει ΚΑΜΙΑ ΑΡΜΟΔΙΟΤΗΤΑ ΓΙΑ ΚΑΤΙ ΤΕΤΟΙΟ!\nΡΩΤΑΜΕ τη Διοίκηση της Eurobank, αν διέθετε άδεια από την Επιθεώρηση Εργασίας:\n1. Γιατί οι Επιθεωρητές του Σ.ΕΠ.Ε. προσήλθαν για να πραγματοποιήσουν έλεγχο στη συγκεκριμένη υπηρεσία της, αφού λογικά έπρεπε να το γνώριζαν;\n2. Γιατί παρακώλυσε για 1.15΄ (μία ώρα και δεκαπέντε λεπτά) τον έλεγχο των Επιθεωρητών Εργασίας στο κτίριο της Σανταρόζα, υποχρεώνοντάς τους να παραμένουν έξω από κλειστές πόρτες;\n3. Γιατί τελικά, αφού μετά από παρέμβαση της Αστυνομίας που τη ζήτησαν οι Επιθεωρητές, υποχρεώθηκε να ανοίξει τις πόρτες και να επιτρέψει τον έλεγχο στους Επιθεωρητές Εργασίας, δεν τους επέδειξε την υποτιθέμενη άδεια;\n4. Γιατί οι 135 εργαζόμενοι, που εργάζονταν (όπως διαπιστώθηκε) μετά την καταγραφή τους από τους Επιθεωρητές Εργασίας αποχώρησαν και δεν παρέμειναν να συνεχίσουν την εργασία τους, εφόσον υπήρχε άδεια ;\n5. Ποια είναι «τα ισχύοντα στην αγορά και διεθνώς», όπως ψευδώς ισχυρίζεται η Eurobank, που επιτρέπουν την παράνομη λειτουργία μιας Τράπεζας;\nΣτην ίδια ανακοίνωση της Eurobank αναφέρεται ακόμα; «Η διαδικασία αυτή, που ακολουθείται από ετών, ήταν και είναι γνωστή εκτός άλλων και στην ΟΤΟΕ, κλιμάκιο της οποίας επιχείρησε σήμερα το απόγευμα να εισβάλλει στο συγκεκριμένο χώρο εργασίας κατά τρόπο που ενδεχομένως θα μπορούσε να θέσει σε κίνδυνο τόσο τη σωματική ακεραιότητα των εκεί εργαζομένων όσο και την ασφάλεια των αρχείων που διατηρεί η Υπηρεσία Θεματοφυλακής για λογαριασμό χιλιάδων πελατών της, επενδυτών εξωτερικού και εσωτερικού.\nΣτους χώρους της Τράπεζας εισήλθαν μέλη της ΟΤΟΕ με τον πρόεδρό της κ. Δημήτρη Τσουκαλά καθώς και εκπρόσωποι της Επιθεώρησης Εργασίας. Με την υπεύθυνη στάση της Τράπεζας απεφεύχθησαν βιαιότητες και άλλες έκνομες ενέργειες. Η Τράπεζα όμως είναι υποχρεωμένη να εκφράσει την πικρία της για τα γεγονότα αυτά και την ανησυχία της για το τι σκοπιμότητες εξυπηρετούν»\nΑΠΑΝΤΑΜΕ στη Διοίκηση της Eurobank:\n1. Τέτοιες ΠΑΡΑΝΟΜΕΣ διαδικασίες ούτε είναι γνωστές, ούτε συγκαλύπτονται από την ΟΤΟΕ, όταν διαπιστώνονται.\n2. Η ΟΤΟΕ δεν «εισβάλει» στους εργασιακούς χώρους, ούτε «θέτει σε κίνδυνο τη σωματική ακεραιότητα των εργαζόμενων και την ασφάλεια των αρχείων», όπως συκοφαντικά ισχυρίζεται η Eurobank, για να δικαιολογήσει την παράνομη παρακώλυση του ελέγχου από την Επιθεώρηση Εργασίας.\n3. Η ΟΤΟΕ είναι θεματοφύλακας της νομιμότητας και των θεσμών της Πολιτείας, υπερασπίζοντας με όλα τα νόμιμα μέσα, όπως υπαγορεύεται εκ του ρόλου της, τα εργασιακά δικαιώματα όλων των εργαζόμενων στις τράπεζες.\n4. «Οι βιαιότητες και οι άλλες έκνομες ενέργειες» δεν είναι στοιχεία και πράξεις, που χαρακτηρίζουν την ΟΤΟΕ και τους εργαζόμενους και αυτό αποδείχτηκε από το γεγονός ότι ο Πρόεδρος της ΟΤΟΕ και τα υπόλοιπα μέλη του Προεδρείου δεν προχώρησαν ούτε δύο βήματα μέσα στο χώρο εργασίας. Όλα αυτά βρίσκονται στη σφαίρα της φαντασίας εκείνων που τις εμπνέονται, τις μεθοδεύουν και τις υλοποιούν σε βάρος των εργαζόμενων που διεκδικούν τα δικαιώματά τους.\n5. Όσο για «την πικρία και την ανησυχία της Eurobank» αυτή θα ήταν τιμιότερο από μέρους της να εκφρασθεί ως ελάχιστο δείγμα συγνώμης και αυτοκριτικού προβληματισμού για τη στάση της απέναντι στους εργαζόμενούς της, που υποχρεώνονται να φεύγουν νύχτα από τις υπηρεσίες της και τα καταστήματά της.\nΗ ΟΤΟΕ καταγγέλλει για μια ακόμα φορά δημόσια την παράνομη στάση και συμπεριφορά της Eurobank, η οποία δεν εννοεί να συμμορφωθεί με τους νόμους και τους θεσμούς λειτουργίας του κράτους.\nΕφιστά την προσοχή στη Διοίκηση της Eurobank να σεβαστεί το ρόλο της ΟΤΟΕ και την ιδιότητα των συνδικαλιστικών εκπροσώπων της, αποφεύγοντας συκοφαντικούς χαρακτηρισμούς σε βάρος των ιδίων και των νομίμων ενεργειών τους.\nΚΑΛΕΙ ΤΗΝ ΚΥΒΕΡΝΗΣΗ να ΘΩΡΑΚΙΣΕΙ ακόμα περισσότερο θεσμικά και πρακτικά το Σώμα Επιθεωρητών Εργασίας για την καλύτερη και αποτελεσματικότερη άσκηση του σημαντικού έργου του, που απειλείται από τις ΑΥΘΑΙΡΕΣΙΕΣ και τις ΠΑΡΑΝΟΜΕΣ ΣΥΜΠΕΡΙΦΟΡΕΣ ΤΕΤΟΙΩΝ ΕΡΓΟΔΟΤΩΝ.\nΣε κάθε περίπτωση η ΟΤΟΕ επισημαίνει ότι θα συνεχίσει τον ΑΓΩΝΑ ΜΕ ΟΛΕΣ ΤΗΣ ΤΙΣ ΔΥΝΑΜΕΙΣ και ΟΛΑ ΤΑ ΝΟΜΙΜΑ ΜΕΣΑ για την υπεράσπιση των εργασιακών δικαιωμάτων, που έχουν κατακτηθεί με σκληρούς αγώνες για όλους τους εργαζόμενους στις Τράπεζες.\nΕποχή, 12-2-2006 http://www.epohi.gr/1222006_issue...\nΑΥΤΟΝΟΜΟ ΔΙΚΤΥΟ στην ΟΤΟΕ ΟΛΟΙ ΣΤΗΝ ΑΠΕΡΓΙΑ ΚΑΙ ...\nΕΘΝΙΚΟ ΜΕΤΣΟΒΕΙΟ ΠΟΛΥΤΕΧΝΕΙΟ ΔΙΑΤΜΗΜΑΤΙΚΟ ΜΕΤΑΠΤ...\nΗ ΙΔΡΥΣΗ ΤΗΣ ΟΤΟΕ του Θανάση Τσακίρη Η πρώτη τραπε...\nΕΝΙΑΙΑ ΑΓΩΝΙΣΤΙΚΗ ΣΥΣΠΕΙΡΩΣΗ – προοπτική Εργαζομέν...\nΠαράνομη λειτουργία της Eurobank μετά το νόμιμο ωρ...\nΕΚΔΗΛΩΣΗ ΚΙΝΗΜΑΤΟΓΡΑΦΙΚΗΣ ΛΕΣΧΗΣ ΗΛΙΟΥΠΟΛΗΣ Κυρια...\nΕκδήλωση-συζήτηση για τη «Συνέλευση των Γυναικών» ...


Αρχική σελίδαυγείαΜειώνεται στο μισό η συμμετοχή στα φάρμακα\nΚλειστά θα πρέπει να παραμένουν τα φαρμακεία τις Κυριακές αλλά και τις επίσημες αργίες, σύμφωνα με την ίδια τροπολογία αφού απαγορεύεται η λειτουργία τους τις επίσημες αργίες (εθνικές γιορτές, τη Μεγάλη Παρασκευή, τη Δευτέρα του Πάσχα, την 15η Αυγούστου, την 25η και την 26η Δεκεμβρίου, την 1η και 6η Ιανουαρίου, την Καθαρά Δευτέρα, την 1η Μαΐου, του Αγίου Πνεύματος, την ημέρα εορτής του Πολιούχου Αγίου της πόλης και την ημέρα Απελευθέρωσης της πόλης), κατά τις οποίες θα μένουν ανοιχτά μόνο τα εφημερεύοντα και τα διανυκτευρεύοντα φαρμακεία.*Οι πληροφορίες που περιέχονται στην σελίδα ΘΕΡΑΠΕΥΤΗΣ δεν μπορούν να αντικαταστήσουν την γνωμάτευση του ιατρού σας. Αν αποφασίσετε να ακολουθήσετε κάποια θεραπεία ή διατροφή ρωτήστε τον προσωπικό ιατρό σας.


Ε όχι! Κατάσχονται καταθέσεις, μισθοί, συντάξεις, για… κλήσεις της Τροχαίας – Ergasianews.gr\nΕ όχι! Κατάσχονται καταθέσεις, μισθοί, συντάξεις, για… κλήσεις της Τροχαίας\nΠροηγούμενο 1ης/1ου/2017 η χρήση των καρτών, για το «αφορολόγητο!»\nΕπόμενο Προσλήψεις φέρνουν οι χιονοπτώσεις! Πρώτες 15


Το «Μακεδονία-Σκόπια» και άλλες ιστορίες από τη συνάντηση Ζάεφ - Τσίπρα | Protagon.gr\nΣτιγμιότυπο από τη συνάντηση των δύο πρωθυπουργών στο Νταβός. Ο Ζάεφ φέρεται να είπε ότι δεν μπορεί να αλλάξει το σύνταγμα και ο Τσίπρας φέρεται να τον ενθάρρυνε να πει την αλήθεια στον λαό. «Και δεν θα χάσεις»... | ΙΝΤΙΜΕΝΕWS/ΓτΠ ANDREA BONETTI\nΤο «Μακεδονία-Σκόπια» και άλλες ιστορίες από τη συνάντηση Ζάεφ – Τσίπρα\nΗ κυβερνητική γραμμή ενημέρωσης φρόντισε να περιγράψει τον Πρωθυπουργό ως ειλικρινή προς τον σκοπιανό συνομιλητή του, τον οποίο κάλεσε να πει την αλήθεια στον λαό του όπως εκείνος. Φρόντισε επίσης να υπαινιχθεί ότι οι προηγούμενοι –το ποιοι δεν μας λέει– είχαν αποδεχτεί τη διπλή ονομασία\nProtagon Team 25 Ιανουαρίου 2018, 08:25\nΕΝΗΜΕΡΩΘΗΚΕ: 25/01/2018, 12:01\nΣτιγμιότυπο από τη συνάντηση των δύο πρωθυπουργών στο Νταβός. Ο Ζάεφ φέρεται να είπε ότι δεν μπορεί να αλλάξει το σύνταγμα και ο Τσίπρας φέρεται να τον ενθάρρυνε να πει την αλήθεια στον λαό. «Και δεν θα χάσεις»...\n|ΙΝΤΙΜΕΝΕWS/ΓτΠ ANDREA BONETTI\nTo τι πραγματικά είπαν ο Αλέξης Τσίπρας με τον Ζόραν Ζάεφ στη δίωρη συνάντησή τους στο Νταβός το ξέρουν οι δυο τους, άντε και ο Νίκος Κοτζιάς με τον Νίκολα Ντιμιτρόφ που μπήκαν μετά μέσα στο δωμάτιο. Με έναν τρόπο, βέβαια, φαίνεται πως το ξέρουν και οι γνωστοί «κυβερνητικοί κύκλοι» που έσπευσαν το πρωί της Πέμπτης, μέσω των κρατικών καναλιών ενημέρωσης, να μας δώσουν μια εικόνα για το τι ειπώθηκε.\nΣύμφωνα λοιπόν με την κυβερνητική γραμμή ενημέρωσης, ο Ζόραν Ζάεφ είπε στον συνομιλητή του ότι στο παρελθόν «κυβερνήσεις της Ελλάδας» είχαν δεχτεί την ονομασία «Μακεδονία – Σκόπια», όπως επίσης είχαν δεχτεί «άλλες ελληνικές κυβερνήσεις στο παρελθόν» και διπλή χρήση, άλλη στο εσωτερικό και άλλη στο εξωτερικό – αλλά ο κ. Τσίπρας, μας ενημέρωσαν από το Μαξίμου, του το ξέκοψε, του είπε: «βρισκόμαστε στο 2018, το “έναντι όλων” είναι έναντι όλων».\nΤι είπε ο Τσίπρας, για τι δεσμεύθηκε ο Ζάεφ\nH πρώην υπουργός Εξωτερικών Ντόρα Μπακογιάννη, μιλώντας το πρωί της Πέμπτης στον ΣΚΑΪ, διέψευσε ότι υπήρξε ποτέ συμφωνία της ελληνικής πλευράς στη διπλή ονομασία. «Ποτέ δεν είδα κυβέρνηση να δέχεται διπλή ονομασία, δεν υπάρχει πουθενά στα αρχεία του υπουργείου Εξωτερικών κάτι τέτοιο» είπε. Και στην παρατήρηση ότι μια τέτοια «συμφωνία» μπορεί να είχε γίνει προφορικά, η πρώην υπ. Εξωτερικών απάντησε: «Πολύ αμφιβάλλω». Ωστόσο, ο αν. υπουργός Εξωτερικών Γιώργος Κατρούγκαλος, σε δηλώσεις του επίσης στον ΣΚΑΪ, είπε ότι «υπάρχουν έγγραφα», αρνούμενος να αποκαλύψει επί ποίας κυβέρνησης.\nΑς επιστρέψουμε στη συνάντηση Τσίπρα – Ζάεφ, όπως την είδαν από το Μαξίμου.\nΟι κυβερνητικοί κύκλοι φρόντισαν να περιγράψουν τον Πρωθυπουργό σε αυτή τη συζήτηση ως ανοιχτό και ειλικρινή απέναντι στον σκοπιανό ομόλογό του. «Είμαστε η πρώτη κυβέρνηση στη θητεία της οποίας τα μνημεία αλυτρωτισμού μειώνονται αντί να αυξάνονται» θριαμβολόγησαν από το Μαξίμου. Και είπαν ότι ο κ. Τσίπρας ενθάρρυνε τον Ζόραν Ζάεφ να προχωρήσει και να πει «την αλήθεια στον λαό» του, όπως έκανε και ο ίδιος, και δεν θα χάσει από κάτι τέτοιο. Τώρα βέβαια, το πότε είπε την αλήθεια ο κ. Τσίπρας είναι ένα θέμα. Ισως να εννοούν οι κυβερνητικοί κύκλοι τις εκλογές του 2015, διότι η αλήθεια στο θέμα των διαπραγματεύσεων με την ΠΓΔΜ αγνοείται.\nΑπό την κυβέρνηση τόνισαν ότι ο κ. Τσίπρας ξεκαθάρισε πως λύση μπορεί να υπάρξει μόνο εφόσον μιλάμε για μια σύνθετη ονομασία που ισχύσει έναντι όλων, και προφανώς και περιλαμβάνει και την ίδια τη γείτονα. Σύμφωνα με την κυβέρνηση, το ζήτημα είναι να υπάρξει συνολική λύση που θα επαναθεμελιώσει τις σχέσεις των δύο χωρών.\nΣε αυτό το πλαίσιο, σημείωσαν, συντελέστηκε πρόοδος με κινήσεις καλής θέλησης εκατέρωθεν. «Τονίζουμε την μετονομασία της Εθνικής οδού Θεσσαλονίκης – Σκοπίων από Μέγας Αλέξανδρος σε οδό Φιλίας, όπως επίσης και τη μετονομασία του αεροδρομίου των Σκοπίων» σχολίασαν οι ίδιοι κυβερνητικοί κύκλοι, για να συμπληρώσουν: «Πρόκειται για έμπρακτη απόδειξη της βούλησης του Ζόραν Ζάεφ να άρει τις αλυτρωτικές θέσεις των προηγούμενων κυβερνήσεων, τη χαιρετίζουμε, και θεωρούμε πως είναι ένα πρώτο προωθητικό βήμα».\nΟι κινήσεις καλής θέλησης εκ μέρους της Αθήνας, ανακοινώθηκαν από τον κ. Τσίπρα και αφορούν επί παραδείγματι την υποψηφιότητα της γείτονος χώρας στην πρωτοβουλία Αδριατικής – Ιονίου και την κύρωση και της δεύτερης φάσης της συμφωνίας σύνδεσης της χώρας με την ΕΕ στο ελληνικό κοινοβούλιο.\nΟ κ. Τσίπρας είπε ότι «δεν θέλουμε να λύσουμε απλά το θέμα του ονόματος, αλλά θέλουμε να θέσουμε τις σχέσεις των δύο χωρών μας σε στέρεα θεμέλια, στα θεμέλια του αλληλοσεβασμού και της καλής γειτονίας, που σημαίνει ότι πρώτα πρέπει να αντιμετωπίσουμε τον αλυτρωτισμό σε όλες του τις μορφές και μάλιστα με εγγυήσεις ότι δεν θα αφήσουμε κανένα ανοικτό παράθυρο ώστε να δημιουργηθούν εκ νέου παρόμοιες προκλήσεις στο μέλλον».\nΣτο σημείο αυτό, ο Ζόραν Ζάεφ ισχυρίστηκε πως στο παρελθόν κυβερνήσεις της Ελλάδας είχαν δεχτεί την ονομασία «Μακεδονία-Σκόπια», όπως επίσης είχαν δεχτεί άλλες ελληνικές κυβερνήσεις στο παρελθόν και διπλή χρήση, άλλη στο εσωτερικό και άλλη στο εξωτερικό. Οι κυβερνητικοί κύκλοι δεν μας διαφώτισαν ποιες κυβερνήσεις εννοούσε ο Σκοπιανός· αρκεί να περιγραφεί ότι ο κ. Τσίπρας αντέδρασε και το ξέκοψε.\nΑνέφεραν χαρακτηριστικά από το Μαξίμου: «Εκεί ο Ζόραν Ζάεφ κατανόησε ότι το “Μακεδονία – Σκόπια” δεν μπορεί να αποτελεί λύση και συμφώνησε να προχωρήσει η συζήτηση σε μια νέα βάση, και όχι στη βάση του ”Μακεδονία – Σκόπια”. Η θέση μας είναι σαφής. Είμαστε στο 2018… Το “έναντι όλων” είναι έναντι όλων, και πρέπει να βρούμε μια πραγματική λύση για τη οποία θα είστε και εσείς περήφανοι, και άρα θα μπορείτε να την υποστηρίξετε και εσείς στο εσωτερικό σας».\n«Συνοψίζοντας τη δική μας θέση πρώτα συζητάμε και και καταλήγουμε στη σύνθετη ονομασία που θα ισχύει έναντι όλων και αίρεται κάθε εικόνα αλυτρωτισμού και στη συνέχεια προχωράμε σε πρόσκληση για ένταξη στο ΝΑΤΟ και στις ενταξιακές διαπραγματεύσεις για την ΕΕ» είπαν από το Μαξίμου.\nΟ κ. Τσίπρας μιλώντας για το «έναντι όλων» επέμεινε επίσης στο θέμα του Συντάγματος. Ο Ζόραν Ζάεφ του απάντησε πως είναι δύσκολο και είναι ένα θέμα που προσπαθεί να το διαχειριστεί αλλά είναι ένα πολύ δύσκολο θέμα. «Σε σχέση με αυτό, η συζήτηση θα συνεχιστεί» διευκρίνισαν από το Μαξίμου. Ο κ. Τσίπρας πάντως, όπως ανέφεραν οι κυβερνητικοί κύκλοι, τον προέτρεψε: «Πες την αλήθεια στο λαό σου όπως έκανα εγώ και δεν θα χάσεις».\nΕδωσε πολλά πήρε λίγα\nΑπό τη Νέα Δημοκρατία, τις δηλώσεις του κ. Τσίπρα για το θέμα έσπευσε να σχολιάσει ο τομεάρχης Εξωτερικών Γιώργος Κουμουτσάκος:\nΑντίθετα, η Ελλάδα σε αντιστάθμισμα δίνει κάτι που είναι οριστικό και δεν ανακαλείται. Δηλαδή την προώθηση της υποψηφιότητας της ΠΓΔΜ στην Πρωτοβουλία Αδριατικής – Ιονίου και την κύρωση της 2ης φάσης της συμφωνίας σύνδεσης των Σκοπίων με την Ε.Ε. στο ελληνικό Κοινοβούλιο.\nΑπό το ΠΑΣΟΚ, η Φώφη Γεννηματά στράφηκε κατά δύο πλευρών. Κατηγόρησε τον κ. Τσίπρα για διπλωματία «εν κρυπτώ» αλλά και τον Κυριάκο Μητσοτάκη για «ακροδεξιά στροφή».\n«Η εν κρυπτώ διπλωματία συνεχίζεται. Ο κ. Τσίπρας οφείλει τουλάχιστον να απαντήσει αν ανέλαβε δεσμεύσεις για την προώθηση της ενταξιακής διαδικασίας της ΠΓΔΜ χωρίς προηγούμενη λύση στο πρόβλημα», δήλωσε η πρόεδρος του ΠΑΣΟΚ, έπειτα από τη συνάντηση Τσίπρα – Ζάεφ στο Νταβός. Η επικεφαλής του Κινήματος Αλλαγής στράφηκε ωστόσο και εναντίον του προέδρου της ΝΔ, σχολιάζοντας ότι «η σημερινή τοποθέτηση του κ. Μητσοτάκη για μη λύση στο ζήτημα της ΠΓΔΜ, επιβεβαιώνει την πλήρη ακροδεξιά στροφή του και δεν εξυπηρετεί τα εθνικά συμφέροντα».\nΠιο αισιόδοξος εμφανίστηκε ο Σταύρος Θεοδωράκης ο οποίος σε ανάρτησή του στο Twitter καλωσόρισε τη δήλωση Ζάεφ περί αλλαγής ονομάτων στο αεροδρόμιο των Σκοπίων.\nΤο μάθημα που (δεν) παίρνουν οι αντιπολιτεύσεις\nΟ Καμμένος τραπεζίτης\nCNN καλεί Σαντορίνη


Οι ηλεκτρονικές εγγραφές θα παραμείνουν ανοικτές έως 20 Οκτωβρίου\nΓια την ηλεκτρονική εγγραφή σας πατήστε εδώ.\nΈναρξη: Κυριακή, 22 Οκτώβριος 2017 09:00\nΛήξη: Κυριακή, 22 Οκτώβριος 2017 12:00\nΛεωφ. Βασ. Κωνσταντίνου


Καλαμάρια, τα δεκάποδα των Ελληνικών θαλασσών - psarema-skafos.gr\n2- Καλαμάρια ελληνικών νερών\n1- Ανάπτυξη καλαμαριών\n2α- 10ποδα ελληνικών θαλασσών\n3- Aloteu Media\n4- Alloteuthis subulata 1\n5- Loligo forbesii\n6- Loligo vulgaris\n7- Brachioteutis rizei\n8- Chiroteutis Veranyi\n9- Chtenopteryx sicula\n10- Galiteutis armata\n11- Abralia veranyi\n14- Tyrotheuthis margaritifera\n14a Βεντούζα με δόντα\n14b-0 ΄Άκρη εκτοκοτύλης PyroteuthisMargatitifera\n15- Histioteuthis bonellii\n16- Histoteuthis reversa\n17- Octopeteuthis sicula\n18- Illex coindetii\n19- Ommastrephes bartramii\n19a- Red flying squid1\n20- Sthenoteuthis pteropus\n21- Todarodes sagittatus\n22- Todaropsis ablanae\n23- Ancistroteuthis 1\n24- Onychoteuthis banksii\n25- Thysanoteuthis rombus\nΚαλαμάρια, τα δεκάποδα των Ελληνικών θαλασσών (μέρος 2 από 2)\nΓενικά τα καλαμάρια μεγαλώνουν γρήγορα (σχήμα Νο1) και πεθαίνουν γρήγορα. Ζουν ανάλογα με το είδος, από 1 μέχρι 2, το πολύ 3 χρόνια για μερικά είδη.\nΣτη χώρα μας τα καλαμάρια και τα θράψαλα αλιεύονται συστηματικά με εργαλεία μέσης και παράκτιας αλιείας (μηχανότρατες και γρι-γρί, βιντζότρατες, κ.λ.π.) και κατέχουν τη τρίτη θέση με ετήσια παραγωγή περί τους 350 και 150 τόνους αντίστοιχα. Τη πρώτη θέση έχουν τα χταπόδια με 900 τόνους παραγωγή και τη δεύτερη οι σουπιές με περίπου 600 τόνους.\nΟι περισσότεροι των ερασιτεχνών αλιέων θεωρούν το ψάρεμα του καλαμαριού και διασκεδαστικό και αποδοτικό αφού το καλαμάρι αποτελεί και νοστιμότατο μεζέ και εξεζητημένο δόλωμα για άλλου είδους ψαρέματα. (φωτο Νο2)\nΣτη συνέχεια θα αναφερθούμε αναλυτικά στα είδη καλαμαριών και θράψαλων που έχουν εντοπιστεί να ζουν στις θάλασσες μας.\nΣτη Μεσόγειο και ειδικότερα στα Ελληνικά νερά ζουν περί τα 23 είδη καλαμαριών της σειράς των Τευθιδών (Order TEUTHOIDEA), με είδη από δύο ταξινομημένες υπο-σειρές την υπο-σειρά των Μυοψιδών (Suborder MYOPSIDA) και την υπο-σειρά των οιγοψιδών (Suborder OEGOPSIDA) (Πίνακας 2α).\nΥποσειρά: Μυοψιδών (Myopsida): Το κύριο χαρακτηριστικό τους είναι η ύπαρξη ματιών που καλύπτονται εξωτερικά από μια διαφανή κερατοειδή μεμβράνη και δεν έχουν βλέφαρα. Τα πλοκάμια και οι συλληπτήριοι βραχίονες είναι εφοδιασμένα με απλές βεντούζες (δεν υπάρχουν πουθενά άγκιστρα), με επί πλέον βεντούζες, που συνήθως δημιουργούνται γύρω από το στόμα (χείλη).\nΚαλαμάρια της υποσειράς αυτής βρίσκονται σε παράκτια ύδατα σε όλο τον κόσμο. Είναι βενθοπελαγικά και τρέφονται στον ή κοντά στο βυθό. Από αυτά στις θάλασσες μας έχουμε μόνο πέντε είδη από μια μόνο οικογένεια, την οικογένεια των LOLIGINIDAE, που έχουν σαν κύριο χαρακτηριστικό την ύπαρξη 4 σειρών βεντουζών στην άκρη των συλληπτήριων πλοκαμιών.\nΥποσειρά: Οιγοψιδών (OEGOPSIDA): Το κύριο χαρακτηριστικό τους είναι η ύπαρξη ματιών που δεν έχουν εξωτερική διαφανή μεμβράνη. Το μάτι τους δηλαδή είναι συνέχεια σε άμεση επαφή µε το θαλασσινό νερό. Μεταξύ όλων των κεφαλόποδων, τα καλαμάρια της υποσειράς αυτής κυριαρχούν στο πελαγικό, ωκεάνιο περιβάλλον και η ποικιλομορφία στις οικογένειες, στα γένη και στα είδη είναι πολύ υψηλή. Έχουν συνολικά 24 οικογένειες και 69 γένη.\nΑν και τα είδη αυτά είναι πελαγικά, μερικά συνδέονται στενά με το βυθό για εύρεση φαγητού και μερικές φορές κάθονται σε αυτόν. Από τα καλαμάρια των οιγωψιδών στις θάλασσες μας έχουμε μόνο 12 είδη από πέντε οικογένειες.\nΑ. Οικογένεια Loliginidae: Τα κυριότερα χαρακτηριστικά των ειδών της οικογένειας Loliginidae είναι ότι έχουν στη ραχιαία τους πλευρά κοκκινωπό χρώμα, το μάτι τους καλύπτεται εξωτερικά µε μια διαφανή μεμβράνη, τα πλοκάμια τους (οι συλληπτήριοι βραχίονες) έχουν 4 σειρές βεντουζών στο μετακάρπιο ενώ οι περιστοματικοί βραχίονες έχουν 2 σειρές βεντουζών. Τα πλευρικά τους πτερύγια σχηματίζουν ένα ρόμβο που καλύπτει περίπου το 60% του μήκους του μανδύα. Επίσης έχουν ένα πεπλατυσµένο στο μέσον εσωτερικό όστρακο µε οξύληκτα άκρα και εύρωστο μανδύα µε στρογγυλεμένο το κάτω άκρο του.\nΤα καλαμάρια της οικογένειας αυτής τοποθετούν τα γονιμοποιημένα αυγά τους σε χορδές, μακρόστενες και ζελατινώδους υφής κάψουλες τυλιγμένες με μια σαν ζελέ ουσία που τις κάνει να μοιάζουν με ζελατινώδη και διάφανα φυσίγγια, και τις ελευθερώνουν σε ομάδες τις οποίες κολλούν σε οποιοδήποτε σκληρό υπόστρωμα στο βυθό όπως π.χ σε βράχους, σε κλαδιά, σε σπόγγους, σε ντενεκέδες κ.α.\n1.\tAlloteuthis media, Little squid και midsize squid, Καλαμαράκι και Αλλοτευθίς η μικρή. (Σχήμα 3)\nΠεριγραφή, χαρακτηριστικά, εμφάνιση:\nΠρόκειται για μικρά καλαμάρια, που κολυμπούν πιό γρήγορα από τα άλλα είδη της οικογένειας και έχουν ένα μακρύ, λεπτό, τριγωνικό και οξύληκτο νηκτικό (δηλ για κολύμβηση) πτερύγιο, το οποίο ξεπερνά σε μήκος το μισό του μήκους σώματος του.\nΤο σώμα τους είναι λεπτό, μυώδες και επίμηκες, μοιάζει με αδράχτι και καταλήγει σε μια χαρακτηριστικά μακριά και μυτερή ουρά. Το σύνηθες μήκος του μανδύα είναι 6 - 14 cm ενώ το μέγιστο μήκος κυμαίνεται στα αρσενικά από 8 ως 10 cm και στα θηλυκά από 10 έως 14 cm.\nΤα πτερύγια τους είναι λεπτά στρογγυλεμένα στη μέση, οξύληκτα στο κάτω άκρο και το περίγραμμα τους σχηματίζει μια καρδιά. Στα ενήλικα τα πτερύγια εκτείνονται κατά μήκος της ουράς σαν λεπτή μεμβράνη που έχουν μήκος το μισό του μήκους του μανδύα, σε αντίθεση µε το άλλο είδος το A. subulata που τα πτερύγιά του ξεπερνούν κατά πολύ το 50% του μήκους του μανδύα.\nΟι περιστοματικοί βραχίονες τους είναι μακριοί, λεπτοί και στιβαροί. Οι συλληπτήριοι βραχίoνες είναι σχεδόν τριπλάσιοι από τους περιστοματικούς και το ακραίο τους τμήμα έχει αισθητά μεγαλύτερες βεντούζες στις δύο μεσαίες σειρές του μετακαρπίου. Στη στοματική περιοχή δεν υπάρχουν βεντούζες.\nΤο χρώμα τους ποικίλλει ανάλογα με τα ενεργοποιημένα χρωστικά κύτταρα, αλλά πιο συχνά είναι κόκκινο.\nΕίναι πολύ δύσκολο να το ξεχωρίσουμε από το Alloteuthis subulata αλλά τα πλοκάμια και οι συλληπτήριοι του βραχίονες είναι αναλογικά πιο λεπτά. Όμως το κύριο χαρακτηριστικό για να τα διαχωρίζουμε είναι η πλευρά του μανδύα που είναι λοξή και όχι ευθεία όπως είναι στο Alloteuthis subulata.\nΤο «καλαμαράκι» χαρακτηρίζεται ως νηριτικό είδος που ζει κοντά στον πυθμένα σε διάφορα είδη βυθού με κινητό υπόστρωμα (πρωτίστως άμμος και μετά λάσπη), συνήθως από 15 ως 350 m αλλά μπορεί να το βρούμε και σε περιοχές με βάθη από 5 μέχρι 800 m.\nΤο Καλαμαράκι εξαπλώνεται σ' όλη τη Μεσόγειο καθώς επίσης στον Ανατολικό Ατλαντικό και γύρω από τα Βρετανικά νησιά. Είναι πολύ συνηθισμένο είδος σε όλες τις Ελληνικές θάλασσες.\nΒιολογία, αναπαραγωγή -διάρκεια ζωής:\nΤο είδος αυτό ωοτοκεί όλες τις εποχές του έτους τα δε ζελατινώδη και διάφανα φυσίγγια με τα αυγά του αποθέτονται κατευθείαν σε κινητό υπόστρωμα π.χ. προσκόλληση σε κόκκους άμμου.\nΤα αρσενικά και θηλυκά ενήλικα συνήθως πεθαίνουν λίγο μετά την ωοτοκία και την επώαση αντίστοιχα και το προσδόκιμο ζωής είναι 2 μέχρι το πολύ 3 χρόνια.\nΑλιεία του: Έχουν μικρή εμπορική αξία και ως εκ τούτου δεν αλιεύονται συστηματικά.\n2.\tAlloteuthis subulata, European common squid, Σπαθοκαλάμαρο. (σχήμα 4).\nΑυτό το είδος με τα μεγάλα μάτια είναι ένας ταχύτατος και ακούραστος κυνηγός των κοπαδιαστών ψαριών. Μοιάζει πολύ με το Loligo αλλά είναι πολύ μικρότερο και έχει πολύ μακριά ουρά.\nΈχει ένα στενόμακρο σώμα (μανδύα) με μια πολύ μυτερή ουρά, που στα αρσενικά είναι μακρύτερη και πιο μυτερή. Το σύνηθες μήκος του μανδύα είναι περί τα 21 cm και το χρώμα του ποικίλλει ανάλογα με τα ενεργοποιημένα χρωστικά κύτταρα. Πιο συχνά είναι ανοιχτό γκρι με πολλές καφέ - μοβ κηλίδες στη ράχη ενώ η κάτω πλευρά έχει πιο ελαφρές αποχρώσεις. Τα πτερύγια του εκτείνονται κατά μήκος της ουράς μοιάζουν με καρδιά που έχει στρογγυλεμένες πλευρές. Στην πάνω μπροστινή πλευρά του μανδύα προεξέχει προς το κεφάλι του ένα τμήμα που μοιάζει με ασπίδα.\nΟι περιστοματικοί του βραχίονες (τα 8 πλοκάμια του) είναι σχετικά κοντά, ευαίσθητα και με μικρές βεντούζες και η εκτοκοτύλη του (ο αριστερός κοιλιακός βραχίονας) είναι εφοδιασμένος με 6 ως 8 ζευγάρια κανονικών βεντουζών που ακολουθούνται από 2 σειρές λεπτών θηλών.\nΤο εσωτερικό ζελατινώδες κόκαλο του, είναι μακρύ και αιχμηρό και μπορεί να φτάσει σε μήκος τα 10 εκατοστά.\nΤο Σπαθοκαλάμαρο χαρακτηρίζεται ως νηριτικό είδος που ζει κοντά στον πυθμένα από λίγα μέτρα βάθος ως τα 200 m και σε θερμοκρασίες από 6,5 μέχρι 11 °C. Οι Βιότοποι και οι εποχιακές μεταναστεύσεις του συνδέονται με την αναπαραγωγή του και κυρίως το βρίσκουμε να ζει σε περιοχές με αμμώδης και σκληρούς βυθούς. Υπάρχει σε αφθονία σε όλη τη Μεσόγειο θάλασσα και στον Ανατολικό Ατλαντικό, από τη Βόρεια θάλασσα ως τις βόρειο-δυτικές ακτές της Αφρικής.\nΗ ωοτοκία του περιορίζεται στη θερινή εποχή (Ιούνιο και Ιούλιο) με τα ζελατινώδη φυσίγγια με αυγά του να προσκολλώνται σε σκληρά αντικείμενα πάνω στον βυθό. Εκκολάπτονται μετά από περίπου 2 εβδομάδες, προς τα τέλη Ιουλίου, και τα νεογνά μετά από μερικές εβδομάδες αρχίζουν ανεβαίνουν στην επιφάνεια όπου τρέφονται με πλαγκτόν ενώ μετά από 20-30 μέρες κατεβαίνουν στο βυθό και ακολουθούν πλέον τις συνήθειες των βενθοπελαγικών ενηλίκων.\nΑγαπούν τα ταραχώδη νερά και πολλές φορές κυνηγούν το γόνο και τα μικρόψαρα μέχρι την ακρογιαλιά. Καμιά φορά το καλοκαίρι βγαίνουν μέχρι έξω αλλά ποτέ δεν θα το δείτε να ξεβραστεί στην ακτή λόγω των εξαίρετων κολυμβητικών ικανοτήτων που έχει. Ίσως, καμιά φορά να δούμε μερικές χορδές αυγών του στην παραλία που έχουν παρασυρθεί από τα ρεύματα.\nΗ διάρκεια ζωής τους είναι μεταξύ 1 και 2 ετών.\nΑλιεία του: Το σπαθοκαλάμαρο συνήθως πιάνεται ως παρεμπίπτοντα αλίευμα στην αλιεία με τράτες για άλλα είδη. Στη Μεσόγειο Θάλασσα, το είδος αυτό πιάνεται σε βάθη 20 - 120 μέτρων και διατίθεται στο εμπόριο και ως νωπό και ως κατεψυγμένο.\n3.\tLoligo forbesi, veined squid και long-finned squid, Ψευτοκαλάμαρο. (σχήμα 5)\nΤο σώμα του είναι μακρύ και μυώδες και αποτελείται από ένα κυλινδρικό μανδύα, μέτρια λεπτό, με χρωστικά κύτταρα και τριγωνικά πτερύγια με πλατιά βάση και μήκους ίσου με τα 2/3 του μήκους του μανδύα. Τα πτερύγια αυτά βρίσκονται πίσω, σε πλευροραχιαία θέση, και σχηματίζουν μαζί ένα ρόμβο με στρογγυλεμένες γωνίες.\nΤο σύνηθες μήκος του μανδύα είναι περί τα 20 cm. Το μέγιστο μήκος στα θηλυκά μπορεί να φτάσει τα 25 cm και στα αρσενικά 35 cm με βάρος περί τα 400 g τα θηλυκά και διπλάσιο τα αρσενικά.\nΔιαθέτουν περιοχές χρωματοφόρων στις πλευρές του μανδύα και λωρίδες που έχουν απόχρωση ροζ, κόκκινη ή καφέ ανάλογα με το περιβάλλον και γι’ αυτό το χρώμα τους ποικίλλει ανάλογα με τα ενεργοποιημένα χρωστικά κύτταρα.\nΤο Loligo forbesii, διακρίνεται αμέσως λόγω του ότι οι μεσαίες βεντούζες των πλοκαμιών του είναι σχετικά μεγαλύτερες των ακραίων (έως και τέσσερις φορές τη διάμετρο των ακραίων) ενώ στο μετακάρπιο των συλληπτήριων πλοκαμιών είναι όλες όμοιες. Οι μεγαλύτερες βεντούζες των περιστοματικών βραχιόνων έχουν 7-8 μικρά δόντια. Ο αριστερός κοιλιακός βραχίονας έχει μετατραπεί σε εκτοκοτύλη και είναι εφοδιασμένος με θηλές στο ακραίο τεταρτημόριο του. Οι συλληπτήριοι του βραχίονες είναι συστελλόμενοι με αγκιστροειδείς και ομοιόμορφες βεντούζες στα άκρα που έχουν χιτινώδεις δακτυλίους µε 13-18 μικρά κωνικά δόντια.\nΓεωγραφική εξάπλωση- Βιότοπος:\nΤο Ψευτοκαλάμαρο χαρακτηρίζεται ως νηριτικό είδος υποτροπικών και εύκρατων υδάτων που ζει συνήθως σε βάθος μεταξύ 100 και 380 m. αλλά μπορεί να το δούμε και σε βάθη από 5 μέχρι 500μ και σε θερμοκρασίες από 8,5 μέχρι 17° C.\nΤο είδος αυτό το βρίσκουμε σε όλη τη Μεσόγειο, στον Ανατολικό Ατλαντικό, από τη Σκανδιναβία ως την Σενεγάλη και τις Αζόρες, στα Κανάρια νησιά και στην Ερυθρά θάλασσα. Είναι πολύ συνηθισμένο είδος σε όλες τις Ελληνικές θάλασσες και κυρίως στο βόρειο και στο νότιο Αιγαίο.\nΠραγματοποιεί εποχιακές μεταναστεύσεις για την αναπαραγωγή του και επίσης ημερήσιες για τη τροφή του. Κατά τη διάρκεια της ημέρας συγκεντρώνονται κοντά στον πυθμένα και το βράδυ διασκορπίζονται σε όλη τη στήλη του νερού. Τρέφεται με μικρά ψάρια και γόνο και σε μικρότερο βαθμό, με άλλα κεφαλόποδα και καρκινοειδή. Τα αγαπημένα του ψάρια είναι το σκουμπρί (Trachurus picturatus), το σπαθόψαρο (Lepidopus caudatus), η ζαργάνα και οι γόπες (boops-boops). Παρουσιάζει και αυτό κανιβαλισμό.\nΩοτοκεί σχεδόν σε όλη τη διάρκεια του έτους με μια έξαρση το χειμώνα (Δεκέμβριο και Ιανουάριο σε θερμοκρασία 9-11° C) και άλλη μία το καλοκαίρι.\nΤα ζελατινώδη φυσίγγια με τα αυγά του αποθέτονται και συνδέονται με σκληρά αντικείμενα σε αμμώδη ή λασπώδη πυθμένα και η εκκόλαψη τους γίνεται μετά από 30 έως 40 ημέρες. Τα νεαρά που εκκολάπτονται τον Ιανουάριο και τον Φεβρουάριο φτάνουν να είναι μήκους περίπου 12 cm τον Ιούνιο ενώ μέχρι τον Αύγουστο, τα μεν θηλυκά φτάνουν τα 14 εκατοστά τα δε αρσενικά τα 15 εκ. ενώ το Νοέμβριο είναι περίπου 25 με 30 εκ. αντίστοιχα οπότε και θεωρούνται ενήλικα.\n4.\tLoligo vulgaris, European squid, κοινό ή ευρωπαϊκό καλαμάρι. (Σχήμα 6)\nΤο Loligo vulgaris κολυμπά πάρα πολύ γρήγορα εκτοξεύοντας με το σίφωνα το νερό που βάζει στη μανδυακή του κοιλότητα. Μοιάζει πάρα πολύ με το Loligo forbesii, αλλά διακρίνεται αμέσως από τους συλληπτήριους του βραχίονες, των οποίων οι διάμεσες βεντούζες είναι ιδιαίτερα μεγάλες, έως και τέσσερις φορές τη διάμετρο των ακριανών.\nΤο σώμα του είναι επίμηκες, μυώδες και αποτελείται από ένα μακρύ κυλινδρικό μανδύα, μέτρια λεπτό, με χρωστικά κύτταρα και τριγωνικά στρογγυλεµένα πτερύγια που έχουν μια πλατιά βάση που καταλήγει σε μια μακριά οξύληκτη ουρά.\nΤο σύνηθες μήκος του μανδύα είναι 15-25 cm αλλά το αρσενικό μπορεί να φτάσει τα 50 και το θηλυκό τα 30 cm. Τα αρσενικά γενικά είναι μεγαλύτερα από τα θηλυκά και έχουν ταχύτερους ρυθμούς ανάπτυξης. Τα θηλυκά έχουν βάρος μέχρι 600g και τα αρσενικά μέχρι 1300 g ενώ το μεγαλύτερο καταγεγραμμένο βάρος του είδους είναι 10 κιλά και αυτό είχε μήκος 1 μέτρο.\nΣτην πάνω πλευρά του μανδύα προεξέχει πάνω από το κεφάλι του η «ασπίδα» ενώ η κάτω πλευρά στενεύει και γίνεται κωνική. Εσωτερικά έχει ένα ψιλό, κεράτινο πλατύ και ζελατινώδες όστρακο.\nΤα πτερύγια του, μήκους ίσο με τα 2/3 του μήκους του μανδύα, βρίσκονται πίσω σε πλευροραχιαία θέση και σχηματίζουν μαζί ένα ρόμβο.\nΟι βραχίονες του έχουν χιτινώδεις δακτυλίους µε περίπου 30 δόντια διαφόρων μεγεθών στις μεγάλες βεντούζες των συλληπτήριων βραχιόνων και µε περίπου 20 δόντια στις μεγαλύτερες βεντούζες των περιστοµατικών βραχιόνων. Στο μετακάρπιο των συλληπτήριων βραχιόνων, οι βεντούζες στις δύο μεσαίες σειρές είναι αρκετά μεγαλύτερες από αυτές των δύο εξωτερικών σειρών.\nΤα μάτια του είναι καλυμμένα με μια διαφανή μεμβράνη και διαθέτουν κόρη, ίριδα, κρυσταλλικό φακό, υαλοειδές σώμα και αμφιβληστροειδή χιτώνα. Δεν έχουν δευτερεύοντα βλέφαρα και έχουν πολύ καλά ανεπτυγμένη όραση.\nΤο δέρμα του περιέχει χρωμοφόρα κύτταρα που του επιτρέπουν να αλλάζει χρώματα με βάση τις συνθήκες περιβάλλοντος και το χρώμα τους ποικίλλει ανάλογα με τα ενεργοποιημένα χρωστικά κύτταρα. Πιο συχνά είναι γκριζωπό ημιδιαφανές ή λευκοκίτρινο, προς ρόδινο και με πυκνές καφε-μοβ κηλίδες στη ράχη ενώ η κάτω του πλευρά έχει πιο ελαφρές αποχρώσεις.\nΤο Loligo vulgaris είναι ένα ημι-βενθοπελαγικό (ούτε πελαγικό ούτε πλήρως βενθικό) κεφαλόποδο γνωστό για τις οριζόντιες και κάθετες μεταναστεύσεις του ανάλογα με το περιβάλλον. Έχει βενθική συμπεριφορά κατά τη διάρκεια της περιόδου αναπαραγωγής και πελαγική συμπεριφορά σε άλλες περιόδους όπως κατά την αναζήτηση τροφής.\nΚολυμπά διαρκώς και μετακινείται ταχύτατα. Ζει και κινείται κοπαδιαστά σε παράκτιες περιοχές μεταξύ των 5 και 270m βάθους με θερμοκρασία από 7 μέχρι 21 °C, αλλά μπορεί να το βρούμε σε βάθη μέχρι και 550μ.\nΜεταναστεύει κατακόρυφα ή/και οριζόντια ανάλογα με τις αλλαγές στις συνθήκες του περιβάλλοντος για εξεύρεση τροφής και πραγματοποιεί εποχικές μεταναστεύσεις πηγαίνοντας προς τις ακτές για αναπαραγωγή. Δεν έχει ιδιαίτερη προτίμηση για συγκεκριμένο τύπο βυθού, η μόνη του απαίτηση φαίνεται να είναι η παρουσία κατάλληλων υποστρωμάτων για την προσκόλληση των χορδών αυγών κατά τη διάρκεια της ωοτοκίας.\nΤο είδος αυτό το βρίσκουμε στον Ανατολικό Ατλαντικό, σε όλη τη Μεσόγειο και σε όλες τις Ελληνικές θάλασσες. Στη Μεσόγειο, τα κοπάδια μεταναστεύουν από τα βαθύτερα νερά προς τις παράκτιες περιοχές στα τέλη του φθινοπώρου με τα μεγαλύτερα να πηγαίνουν προς τις ακτές τον Ιανουάριο ενώ τα μικρότερα ακολουθούν αργότερα. Στη χώρα μας υπάρχουν παντού από τον Σεπτέμβριο που αρχίζουν τα νερά να κρυώνουν μέχρι και Μάρτιο σε μικρά βάθη (π.χ. 12-30μ) και γίνεται η ωοτοκία, ενώ το καλοκαίρι πηγαίνουν σε βαθύτερα νερά (70-120μ) εκεί που συγκεντρώνονται κοπάδια μικρόψαρων\nΤα νεαρά καλαμάρια τρέφονται με πλαγκτονικούς οργανισμούς ενώ τα ενήλικα με μικρά ψάρια, μαλακόστρακα και άλλα μαλάκια που τα πιάνουν με τα δυο μακριά πλοκάμια τους και τα κομματιάζουν με τα δυο τους κεράτινα σιαγώνια.\nΗ αναπαραγωγική περίοδος αυτού του είδους είναι εκτεταμένη και η ωοτοκία παρατηρείται σε όλη τη διάρκεια του έτους. Το κάθε ζελατινώδες φυσίγγι περιέχει 50-100 αυγά και προσκολλώνται σε σκληρά αντικείμενα πάνω στον βυθό, κάτω από βραχώδεις πλάκες ή πάνω σε προεξέχουσες δομές (π.χ. βυθισμένα κλαδιά από κορμούς) ή πάλι παρασυρόμενα από τα θαλάσσια ρεύματα καταλήγουν μέσα σε σχισμές βράχων.\nΤα περισσότερα καλαμάρια ζουν ένα έτος αλλά το προσδόκιμο ζωής είναι 2 έτη για τα θηλυκά και 3 έτη για τα αρσενικά. Η διάρκεια ζωής που διαπιστώθηκε από έρευνες στο Αιγαίο είναι 12 μήνες για τα αρσενικά και 14 μήνες για τα θηλυκά.\nΑλιεία του:. Το κρέας του είναι νόστιμο, αποτελείται από 79% νερό, 17%, πρωτεΐνες, 2 %. λίπη και το υπόλοιπο 2% από άλλα στοιχεία, και αυτό το κάνει να είναι είδος με μεγάλη εμπορική αξία, το πιο εμπορικό από όλα τα καλαμάρια, και γι΄αυτό ψαρεύεται συστηματικά. Ψαρεύεται από επαγγελματίες µε τις πεζότρατες και τα γρι-γρι με εντατική αλιεία από τον Οκτώβριο μέχρι τον Ιανουάριο και επίσης πιάνεται ως παρεμπίπτον αλίευμα στην αλιεία με τράτες για άλλα είδη. Τέλος είναι το αγαπημένο είδος των ερασιτεχνών αλιέων που το ψαρεύουν με καλαμαριέρες από την ακτή και από βάρκα με καθετή ή συρτή.\nΒ. Οικογένεια: Brachioteuthidae:\nΠεριλαμβάνει πελαγικά καλαμάρια μικρού και μεσαίου μεγέθους. Τα κύρια χαρακτηριστικά τους είναι ο λεπτός επιµήκης μανδύας µε τα σχετικά μικρά πτερύγια στο ουραίο τμήμα και οι πολυάριθμες μικρές βεντούζες στο ακραίο τμήμα των συλληπτήριων βραχιόνων. Στα Ελληνικά νερά έχει καταγραφεί µόνο το είδος Brachioteuthis riisei.\n5.\tBrachioteuthis riisei, common arm squid, Βραχυπλόκαμο καλαμάρι (σχήμα 7)\nΕίναι ένα μικρό είδος καλαμαριού με ένα μακρύ, λεπτό και κυλινδρικό μανδύα που φτάνει σε μήκος το πολύ 10-15 cm.\nΤα πτερύγια του έχουν σχήμα καρδιάς µε ελεύθερους λοβούς στο επάνω άκρο τους, που καλύπτουν περίπου 35-50% του μήκους του μανδύα.\nΈχει αδύναμους μύες και οι περιστοματικοί του βραχίονες έχουν διαφορετικά μήκη µε 2 σειρές βεντουζών µε χιτινώδεις δακτυλίους που παρουσιάζουν οδόντωση µόνο στο μισό της περιμέτρου τους. Το ακραίο τμήμα των συλληπτήριων βραχιόνων έχει πολλαπλές σειρές με πολυάριθμες μικρές βεντούζες που εκτείνονται στο 50% περίπου του μήκους τους.\nΤο χρώμα του είναι γκριζωπό γαλακτώδες προς άχρωμο με εξαίρεση τις περιοχές των χρωματοφόρων που έχει.\nΠρόκειται για ένα ωκεάνιο είδος το οποίο εμφανίζεται σε μια ευρεία περιοχή σε βάθη που εκτείνονται από την επιφάνεια μέχρι και 3.000 μέτρα. Τα νεαρά καλαμαράκια ζουν στην επι-μεσοπελαγική ζώνη ενώ τα ενήλικα στη βαθυπελαγική ζώνη και δεν θα το βρούμε σε τροπικά νερά.\nΗ γεωγραφική κατανομή αυτού του είδους εκτείνεται παγκοσμίως. Βρίσκεται σε όλο τον Ατλαντικό Ωκεανό, στον Ειρηνικό και Ινδικό ωκεανό και φυσικά στη Μεσόγειο και τη Μαύρη θάλασσα.\nΈχει μια εκτεταμένη περίοδο ωοτοκίας, σχεδόν όλο το χρόνο, που είναι σε έξαρση στη Μεσόγειο από τον Απρίλιο έως Ιούλιο, τον μήνα Σεπτέμβριο και από τον Δεκέμβριο μέχρι Φεβρουάριο.\nΑλιεία του: Δεν αποτελεί στοχευόμενο είδος των επαγγελματιών αλιέων.\nΑποτελεί αγαπημένη τροφή αρκετών θηλαστικών, ιδίως της φάλαινας, και ψαριών κυρίως του μπλε καρχαρία και κινδυνεύει προς εξαφάνιση από αυτά.\n6.\tChiroteuthis veranyi, Long-armed squid, Μακρυπλόκαμο καλαμάρι (σχήμα 8)\nΟ μανδύας και οι βραχίονες είναι διαφανείς µε ζελατινώδη υφή και ανοιχτό μοβ χρώμα. Ο μανδύας είναι κοντός (10-18 εκ.), κωνικός, αδύναμος που καταλήγει σε μια μακριά οξύληκτη ουρά, που προεκτείνεται πέραν του άκρου των πτερυγίων του. Το συνολικό του μήκος μπορεί να φτάσει το 1,5 με 2 μέτρα.\nΤο κεφάλι είναι επίμηκες, κυλινδρικό και ελαφρά ογκώδες στην περιοχή των ματιών. Στη κάτω πλευρά του κεφαλιού και εκατέρωθεν του ανοίγματος της χοάνης υπάρχουν δύο οσφρητικές θηλές με μίσχους μήκους περίπου 10 mm και με μικρά τερματικά εξογκώματα.\nΤα πτερύγια είναι μικρά, σχεδόν ημι-κυκλικά με ελεύθερους πρόσθιους λοβούς και καταλαμβάνουν το μισό του μήκους του μανδύα.\nΟι συλληπτήριοι βραχίονες είναι πολύ μεγάλου μήκους, περίπου 6-10 φορές το μήκος του μανδύα, µε φωτοφόρα (μοβ στίγματα) αραιά τοποθετημένα σε όλο το μήκος του μίσχου τους. Το ακραίο τμήμα τους φέρει στο μετακάρπιο 4 σειρές σχετικά μικρών βεντουζών µε μίσχο, περιφερειακά προστατευτική μεμβράνη µε σαρκώδη στηρίγματα και καταλήγει σε σαρκώδη δάκτυλο χωρίς βεντούζες.\nΟι κοιλιακοί περιστοµατικοί βραχίονες (ΙV) είναι αρκετά μεγαλύτεροι (διπλάσιοι απο το μήκος μανδύα) και πλατύτεροι από τους άλλους, µε λίγο μικρότερες και αραιά τοποθετημένες βεντούζες σε δύο σειρές µε διάταξη ζιγκ-ζάγκ και µε µία σειρά φωτοφόρων, µε τη μορφή σφαιρικών εξογκωμάτων µε χρωματοφόρα τοποθετημένα εναλλάξ µε τις βεντούζες της εξωτερικής σειράς. Οι βραχίονες του έχουν συνολικά 133-136 βεντούζες σε περίπου 35 τετραπλές σειρές που έχουν στο περιφερικό περιθώριο του δαχτυλιδιού μυτερά δόντια.\nΤο σώμα του καλύπτεται από πολλά ροζ και μοβ, χρωματοφόρα, λιγότερα στα πλοκάμια και καθόλου στη κάτω πλευρά των πλοκαμιών ενώ στη κάθε πλευρά του σάκου μελάνης έχουν δύο μεγάλες και στρογγυλές προεξέχουσες φωτοφόρες.\nΕπίσης κατά μήκος των πλευρών του στόματος και των βραχιόνων του βρίσκονται μεγάλες φωτοφόρες όπως και στην άκρη κάθε συλληπτήριου βραχίονα. Στη περιοχή των ματιών έχει γύρω-γύρω λωρίδες φωτοφόρων χρυσο-καφέ απόχρωσης.\nΕίναι ένα ωκεάνιο καλαμάρι που έχει μια ευρεία γεωγραφική κατανομή και κατοικεί σε βαθιά νερά. Το βρίσκουμε στον Ατλαντικό Ωκεανό, στο νοτιοδυτικό Ειρηνικό Ωκεανό, στον νότιο υποτροπικό Ινδικό Ωκεανό, στη Μεσόγειο (σε βάθη περί τα 400μ) και στη Μαύρη Θάλασσα.\nΑλιεία του: Το είδος αυτό δεν αποτελεί στόχο της αλιείας και συνεπώς δεν αλιεύεται συστηματικά.\n7.\tChtenopteryx sicula, comb-finned squid και toothed-fin squid, Καλαμάρι χτένα. (σχήμα 9)\nΕίναι ένα επιπελαγικό, μικρό, μυώδες και κοντόχοντρο καλαμάρι, με μεγαλύτερο αναφερθέν μήκος μανδύα τα 10 cm, που μοιάζει με σουπιά και .μέχρι πρότινος ονομαζόταν Sepioteuthis sicula.\nΤα πτερύγια του έχουν μυϊκές ακτίνες σχεδόν ίσες με το μήκος του μανδύα τους που συνδέονται με λεπτές μεμβράνες και δίνουν την εμφάνιση μιας χτένας (εξ ου και το όνομα της οικογένειας). Στην περιστοµατική μεμβράνη υπάρχουν μικρές βεντούζες ενώ οι περιστοµατικοί βραχίονες I, II και III έχουν 4 σειρές βεντουζών κοντά στη βάση τους που στο άκρο τους μειώνονται σε 2 σειρές µε αραιή ζιγκ-ζαγκ τοποθέτηση. Οι κοιλιακοί βραχίονες (IV) έχουν µόνο 2 σειρές βεντουζών. Στο ακραίο τμήμα των συσταλτών συλληπτήριων βραχιόνων υπάρχουν πάνω από 8 σειρές μικρών βεντουζών στο μετακάρπιο και λιγότερες σειρές στο δάκτυλο.\nΣτο εσωτερικό του μανδύα, επάνω στο μελανοφόρο σάκο έχουν ένα μεγάλο στρογγυλό φωτοφόρο ενώ στην κοιλιακή πλευρά της οφθαλμικής κόγχης υπάρχει επίσης ένα μεγάλο επίπεδο φωτοφόρο.\nΖουν σε τροπικά και υποτροπικά ύδατα και σε βάθη μεταξύ 500 και 1.000 μέτρων τη μέρα και κοντά στην επιφάνεια τη νύχτα.\nΤο βρίσκουμε στα μεσόνερα της Μεσογείου και της Μαύρης Θάλασσας.\nΑλιεία του: Το είδος αυτό δεν αποτελεί στόχο της αλιείας και δεν αλιεύεται συστηματικά.\nΓ. Η οικογένεια Cranchiidae, τα «γυάλινα καλαμάρια», περιλαμβάνει περίπου 60 είδη» και οφείλει το όνομα της στη διαφανή φύση των περισσότερων ειδών.\nΤα καλαμάρια αυτά εμφανίζονται σε επιφανειακά, μεσαία αλλά και μεγάλα βάθη ανοιχτών ωκεανών σε όλο τον κόσμο και περνούν μεγάλο μέρος της ζωής τους σε μερικώς ηλιόλουστα ρηχά νερά, ώστε η διαφάνειά τους να τους παρέχει καμουφλάζ. Ορισμένα είδη ζουν σε βάθος πάνω από 2 χλμ. Συχνά το μόνο όργανο που είναι ορατό μέσα από τους διαφανείς ιστούς είναι ο πεπτικός τους αδένας σχήματος πούρου που κρατιέται σε μια κάθετη θέση ώστε να μειωθεί η σιλουέτα του και να ελαχιστοποιηθεί η εμφάνισή του στο νερό.\nΕπίσης τα περισσότερα είδη είναι οργανισμοί βιοφωταύγειας και διαθέτουν φωτοφόρες και στο κάτω μέρος των ματιών τους, που χρησιμοποιούνται για να εξουδετερώσουν τη σκιά τους (!). Χαρακτηρίζονται από ένα φουσκωμένο σώμα και κοντά πλοκάμια, που φέρουν δύο σειρές βεντουζών ή αγκίστρων. Το τρίτο ζεύγος βραχιόνων είναι αρκετά μεγαλύτερο ενώ το μήκος του μανδύα τους μπορεί να είναι από 10 cm έως και 3 m. Τέλος στο σώμα τους έχουν ένα μεγάλο θάλαμο, γεμάτο με διάλυμα αμμωνίας, που χρησιμοποιείται για την ενίσχυση της πλευστότητας και αυτό το «σύστημα πλευστότητας» τα κάνει μοναδικά και εξ αυτού προέρχεται το Αγγλικό όνομα της οικογένειας τους "καλαμάρια βαθυσκάφος".\n8.\tGaliteuthis armata, the armed cranch squid, αρματωμένο καλαμάρι. (σχήμα 10)\nΕίναι ένα ωκεάνιο, βαθυπελαγικό και μεγάλο στο μέγεθος «γυάλινο» καλαμάρι που το μήκος του μανδύα του μπορεί να φτάσει τα 61 cm. (σχήμα 10).\nΟ μανδύας και οι βραχίονες είναι ημιδιαφανείς έχουν μια ζελατινώδη υφή και λίγα χρωματοφόρα που τους δίνουν ένα ανοιχτό καφέ χρώμα. Το σιφώνιο είναι συνέχεια του μανδύα και χωρίς κλείστρο. Το κάτω άκρο του μανδύα καταλήγει σε μια λεπτή και πολύ μακριά ουρά, που μερικές φορές προεκτείνεται πέραν του άκρου των πτερυγίων, τα δε πτερύγια του έχουν το σχήμα φύλλου δένδρου.\nΤα μάτια του είναι μεγάλα, προεξέχουν και έχουν ένα μεγάλο και στρογγυλό φωτοφόρο στην κοιλιακή τους πλευρά.\nΟι περιστοµατικοί βραχίονες έχουν δύο σειρές βεντουζών σε διάταξη «ζιγκ- ζάγκ» και έχουν μια προστατευτική μεμβράνη. Στο ακραίο τμήμα των συλληπτήριων βραχιόνων οι 2 μεσαίες σειρές βεντουζών έχουν μετατραπεί σε άγκιστρα, ενώ οι βεντούζες των εξωτερικών σειρών δεν υπάρχουν. Στο δάκτυλο υπάρχουν 4 σειρές μικρών βεντουζών και στον καρπό οι μικρές βεντούζες εναλλάσσονται µε κόμπους (εξογκώματα) που χρησιμεύουν για το «κούμπωμα» των συλληπτήριων βραχιόνων.\nΛίγα είναι γνωστά για τη βιολογία και την οικολογία αυτού του μεσοπελαγικού είδους που γενικά κατοικεί σε βαθιά νερά από 300 μέχρι 1300μ. Τα πολύ μικρά είναι πιο άφθονα σε βάθος πάνω από 200 m, τα νεαρά σε βάθη μέχρι 600 m και τα μεγάλα μεταξύ 500 και 2.500 m.\nΤο βρίσκουμε στη Μεσόγειο, στη Μαύρη Θάλασσα και σε όλο τον Ατλαντικό ωκεανό.\nΤα αρσενικά και τα θηλυκά ενήλικα συνήθως πεθαίνουν λίγο μετά την αναπαραγωγή και την εκκόλαψη των αυγών αντίστοιχα.\nΑποτελεί αγαπημένη τροφή του τόνου, του γαλάζιου καρχαρία και των φαλαινών.\nΑλιεία του: Τα καλαμάρια αυτά δεν τρώγονται. Συνεπώς, δεν παρουσιάζουν ενδιαφέρον για την εμπορική αλιεία και είναι απίθανο να έχουν και στο μέλλον.\nΔ. Οικογένεια: Enoploteuthidae\nΤα είδη της οικογένειας αυτής έχουν γενικά μικρό μέγεθος (µε εξαίρεση το Ancistrocheirus lesueuri), είναι μεσοπελαγικά που εκτελούν εκτεταμένες κάθετες ημερήσιες μετακινήσεις και χαρακτηρίζονται από την παρουσία πολυάριθμων φωτοφόρων και την αγκίστρων στους περιστοµατικούς και στους συλληπτήριους βραχίονες. Στα Ελληνικά νερά έχουμε 4 είδη που ανήκουν σε 3 υπο-οικογένειες και 4 διαφορετικά γένη.\n9.\tAbralia veranyi, καλαμάρι, Midwater squid, Verany's enope squid και eye-flash squid, καλαμάρι σβούρα (σχήμα 11)\nΕίναι ένα μικρό είδος καλαμαριού με μήκος μανδύα συνήθως 4 - 4,5 εκατοστά Ο μανδύας είναι κωνικός και γενικά μικρού μεγέθους η δε εξωτερική του εμφάνιση είναι παρόμοια µε του Abraliopsis pfefferi.\nΤο δέρμα του μανδύα είναι ημιδιαφανές και στη ράχη του είναι ευδιάκριτο το εσωτερικό του όστρακο. Έχει μεγάλα και πλατιά πτερύγια με πλάτος μεγαλύτερο από το μήκος του μανδύα\nΟι περιστοµατικοί βραχίονες, στα 3/4 του μήκους τους από τη βάση, αντί για βεντούζες έχουν 16-18 άγκιστρα, αραιά τοποθετημένα σε διάταξη ζιγκ-ζάγκ και ακολουθούνται από 2 σειρές µε 20 περίπου βεντούζες των οποίων το μέγεθος μειώνεται προς το άκρο του βραχίονα. Ο 4ος αριστερά βραχίονας του αρσενικού έχει τροποποιηθεί σε εκτοκοτύλη.\nΤο ακραίο τμήμα των συλληπτήριων βραχιόνων έχει μια προστατευτική μεμβράνη και µία σειρά αγκίστρων, στον καρπό έχει 4-5 μικρές βεντούζες τοποθετημένες κυκλικά, εναλλάξ µε μικρούς ρόζους και στο δάκτυλο έχει 4 σειρές πολύ μικρών βεντουζών. Στο μετακάρπιο έχει 2 σειρές βεντουζών μεσαίου μεγέθους µε δόντια σε όλη τη περίμετρο των δακτυλίων τους και µία σειρά µε 3-5 άγκιστρα.\nΗ κάτω του πλευρά (η κοιλιακή επιφάνεια) φέρει διάσπαρτα περίπου 550 φωτοφόρα (όργανα που παράγουν φως) και χρωματοφόρες που αφήνουν κενή µία λεπτή γραμμή στο κέντρο του. Τα φωτοφόρα είναι διατεταγμένα σε εγκάρσιες σειρές των 4 έως 6 μεγάλα με πολλά μικρά στο ενδιάμεσο τους. Επίσης κάτω από κάθε του μάτι υπάρχουν δύο μεγάλα σχήματος οβάλ και τρία μεσαία φωτοφόρα.\nΤο είδος αυτό παρατηρήθηκε και περιγράφηκε για πρώτη φορά στη Μεσόγειο Θάλασσα, αλλά βρίσκεται επίσης σε μεγάλο μέρος του τροπικού και υποτροπικού Ατλαντικού Ωκεανού. Στη χώρα μας το βρίσκουμε σε όλες τις θάλασσες.\nΤην ημέρα βρίσκεται σε μεγάλα βάθη, 300-800 μ. ενώ την νύχτα ανεβαίνει κοντά στην επιφάνεια και κινείται μεταξύ των 20 και 60 μέτρων.\nΤους καλοκαιρινούς μήνες και μέχρι τέλη Σεπτεμβρίου, πλησιάζει τις ακτές και πολύ συχνά θα το δούμε ακόμη και μέσα σε λιμάνια ή κοντά στους προβλήτες αφού έλκεται από τα φώτα τους.\nΕίναι πολύ εύκολο να τα πιάσει κάποιος ακόμη και με μια απόχη αφού ανεβαίνουν σχεδόν στην επιφάνεια και διακρίνονται εύκολα από τη λαμπρότητα της λάμψης των ματιών τους (ενός γαλαζοπράσινου φωσφορισμού).\nΤο καλαμάρι αυτό κατά τη διάρκεια της ημέρας παραμένει σε μεγάλα βάθη όπου κανένα φως δεν διεισδύει, για να αποφύγει τους θηρευτές του. Ωστόσο, επειδή πρέπει να φαει, ανεβαίνει τη νύχτα κοντά στην επιφάνεια για να βρει τα μικρά ασπόνδυλα που είναι το αγαπημένο του θήραμά και αυτή η μετακίνηση, γίνεται επί καθημερινής βάσης.\nΤο καλαμάρι έχει φωτοφόρα στην κάτω πλευρά του για να το κάνουν λιγότερο ορατό και να φαίνεται σαν μια σκούρα σιλουέτα, όταν το βλέπουμε από κάτω σε συνθήκες χαμηλού φωτισμού. Το καλαμάρι παρακολουθεί τη θερμοκρασία του νερού ως οδηγό για τη ρύθμιση των φασμάτων εκπομπής του φωτός που χρειάζεται να εκπέμπει, ώστε να μιμείται στενά τη ανταύγεια της επιφάνειας της θάλασσας. Σε κρύες θάλασσες μιμείται το γαλάζιο χρώμα που παράγει το ηλιακό φως σε αυτά τα βάθη και σε θερμότερα νερά παράγει πιο πράσινα χρώματα σαν φως από τη σελήνη.\n10.\tAbraliopsis prefferi, Pfeffer's enope squid, καλαμάρι σβουρίτσα (σχήμα 12)\nΑπό τα 19 είδη της οικογένειας Ενοπλοτευθίδων (Enoploteuthidae), που ζουν σε σχετικά θερμές περιοχές του Ατλαντικού και του Ινδικού ωκεανού μόνο αυτό και το Ablalia multihamata ζουν στα νερά της Μεσογείου,\nΤο σώμα του είναι μικρό, μυώδες, μακρόστενο, κωνικό και χωρίς ουρά (ΜL< 4 cm). Τα πτερύγια είναι σχήματος οβάλ που μοιάζουν με καρδιά, είναι μεγάλα, πλατιά και ακουμπούν την άκρη του μανδύα. Το πλάτος τους είναι μεγαλύτερο του μήκους του μανδύα.\nΟι βραχίονες του είναι σχετικά μακριοί με 2 σειρές άγκιστρων και 2 σειρές μικρών βεντουζών στις άκρες. Οι κοιλιακοί βραχίονες είναι αρκετά μεγαλύτεροι από τους άλλους, έχουν φωτοφόρα στις άκρες και δεν έχουν βεντούζες. Οι συλληπτήριοι βραχίονες είναι μακριοί, εύρωστοι, διευρύνονται ελάχιστα, έχουν μεμβράνη και 4 σειρές μικρών βεντουζών που είναι τοποθετημένου κυκλικά, εναλλάξ με ισάριθμους μικρούς ρόζους. Τα ενήλικα έχουν επί πλέον εξωτερικά και δύο σειρές µε 4-5 άγκιστρα.\nΣτο κοιλιακό μανδύα, στο κεντρικό μέρος του κεφαλιού, μεταξύ των ματιών και του σίφωνα υπάρχουν 3-4 σειρές φωτοφόρων όπως και στα άκρα των κοιλιακών βραχιόνων(ΙV).\n11.\tAncistrocheirus lesueuri, Sharpear enope squid, καλαμάρι πινέζα. (σχήμα 13).\nΠρόκειται για ωκεάνιο είδος που παρουσιάζει έντονο σεξουαλικό διμορφισμό. Τα θηλυκά είναι 3,5 φορές μεγαλύτερα σε μέγεθος σώματος και έχουν 10 φορές περισσότερο βάρος από τα αρσενικά.\nΗ στοματική του περιοχή είναι έντονα χρωματισμένη, δεν έχει νηκτική κύστη, υπάρχουν άγκιστρα σε όλα του τα πλοκάμια και οι συλληπτήριοι βραχίονες δεν έχουν βεντούζες.\nΟ μανδύας είναι μακρύς και στρογγυλο-κωνικός. Τα πτερύγια είναι μεγάλα, και ρομβοειδή με μήκος ίσο µε το 70-80% του μήκους του μανδύα.\nΟι περιστοµατικοί βραχίονες έχουν 2 σειρές αγκίστρων. Οι συλληπτήριοι βραχίονες έχουν στο ακραίο τους τμήμα 4-5 βεντούζες στο καρπό και στο μετακάρπιο δύο σειρές αγκίστρων με 7-9 μεγάλα άγκιστρα στην εσωτερική σειρά και 7μικρότερα στην εξωτερική\nΦωτοφόρες εμφανίζονται σε όλο το σώμα του. Μεγάλες φωτοφόρες υπάρχουν στο κεφάλι, στη χοάνη, στη βάση των πλοκαμιών και στο μανδύα του πτερυγίου. Μεσαίες φωτοφόρες υπάρχουν στην κοιλιακή επιφάνεια του μανδύα (συνήθως 22), με πολυάριθμες πολύ μικρές φωτοφόρες στο κεφάλι του, στη χοάνη, στη βάση του δεύτερου ζεύγους των πλοκαμιών και 12 στο μίσχο των συλληπτήριων βραχιόνων. Τα ώριμα αρσενικά έχουν μεγάλες φωτοφόρες στις άκρες του 4ου ζεύγους πλοκαμιών απέναντι από το στόμα ενώ τα ώριμα θηλυκά έχουν φωτοφόρες στις άκρες των έξι ραχιαίων πλοκαμιών.\nΕίναι ένα ωκεάνιο είδος που ζει κοπαδιαστά σε βαθιά νερά (από 200 μέχρι 1000 μέτρα), τροπικών, υποτροπικών και εύκρατων περιοχών του Ειρηνικού, του Ατλαντικού, του Ινδικού Ωκεανού και όλης της Μεσογείου.\nΓεννά σχεδόν όλες τις περιόδους του έτους από 200.000 έως 800.000 αυγά τα οποία αποθέτουν συνήθως στις πλαγιές του βυθού της υφαλοκρηπίδας (γύρω στα 300μ) αλλά μπορεί και να τα αφήσουν και στην ανοικτή θάλασσα.\nΜετά την εκκόλαψη τους τα νεογνά ανέρχονται προς την επιφάνεια των μεσοπελαγικών νερών και γίνονται (πλανκτονικά) ενώ μετά από 2-3 μήνες γίνονται βενθικά.\nΤα αρσενικά ζουν συνήθως έως και 1 έτος, ενώ τα θηλυκά μπορούν να ζήσουν έως και 2 χρόνια.\nΑλιεία του: Δεν είναι, και είναι απίθανο να είναι, ο στόχος της εμπορικής αλιείας λόγω των υψηλών συγκεντρώσεων αμμωνίου στον ιστό του σώματος του, αλλά αλιεύεται ως παρεμπίπτον αλίευμα στις τράτες για άλλα είδη.\nΔεν έχει εμπορική αξία και ως εκ τούτου δεν αλιεύεται συστηματικά\n12.\tPyroteuthis margaritifera, Jewel enope squid, μαργαριτοφόρο καλαμάρι. (σχήμα 14)\nΕίναι βαθυπελαγικό είδος που ζει σε βάθη από 50 - 800 m\nΟ μανδύας του είναι στενός, κωνικός, μικρού μεγέθους (μέγιστο μήκος 5 cm), μοιάζει με κύπελλο και έχει μια οξεία ουρά. Το χρώμα του είναι χρυσο-κόκκινο μεταλλικό.\nΤα πτερύγια στα νεαρά έχουν σχήμα ωοειδές ενώ στα ενήλικα είναι ημικυκλικά που δεν ενώνονται στο κάτω άκρο τους με τον μανδύα, είναι δηλ. ελεύθερα στο κάτω άκρο τους.\nΟι περιστοματικοί βραχίονες είναι λίγο μακριοί, πολύ δυνατοί και έχουν λίγες βεντούζες κοντά στο άκρο και τη βάση τους γιατί οι περισσότερες έχουν αντικατασταθεί από άγκιστρα. Όλοι τους έχουν γάντζους σχεδόν σε όλο τους το μήκος, μέχρι τα άκρα, που είναι κατανεμημένοι σε 2 σειρές.\nΟι συλληπτήριοι βραχίονες είναι μακρόστενοι, οξύληκτοι και ο κορμός τους είναι επιμηκυμένος (όχι διευρυμένος). Στο δάκτυλο έχουν 4 σειρές μικρών βεντουζών σε διάταξη ζικ-ζακ, οι οποίες συνεχίζονται και στο μετακάρπιο ενώ στη μεσαία κοιλιακή σειρά αντί για βεντούζες έχουν 4-5 άγκιστρα. Στον καρπό έχουν κυκλικά τρεις βεντούζες και 3 ρόζους εναλλάξ.\nΤο είδος αυτό ξεχωρίζει ευκολότερα από τα άλλα μέλη του γένους λόγω της διάταξης των φωτοφόρων στους συλληπτήριους βραχίονες και της δομής της εκτοκοτύλης. Στους συλληπτήριους βραχίονες έχει τρία μεγάλα ελλειψοειδή φωτοφόρα και τρεις μικρότερες σφαιρικές ενώ η εκτοκοτύλη του, το 4ο δεξί πλοκάμι, έχει 13-19 γάντζους-αγκίστρια, μία γλώσσα σαν πτερύγιο και απέναντι της τρία αγκίστρια. Επίσης η άκρη του έχει μέχρι και 13 μικρές βεντούζες.\nΤα φωτοφόρα τους είναι στο κεφάλι, στους βραχίονες και στα εντόσθια, δεν έχουν πάνω στον μανδύα. Εσωτερικά στο σώμα τους έχουν δέκα φωτοφόρα.\nΓύρω από κάθε µάτι έχουν δώδεκα (3 μικρά και 9 μεγαλύτερα με πράσινη μεταλλική λάμψη) ενώ κάτω από το δέρμα κοντά στη βάση των συλληπτήριων βραχιόνων και στην άκρη των συλληπτήριων βραχιόνων έχουν έξι, τρεις μεγάλες ελλειψοειδούς σχήματος και τρεις μικρές σφαιρικές.\nΕίναι ένα κοσμοπολίτικο είδος που το βρίσκουμε στα τροπικά και υποτροπικά έως εύκρατα νερά όλων των θαλασσών. Βρέθηκε και περιγράφηκε για πρώτη φορά στη Μεσόγειο Θάλασσα και είναι κοινό είδος στον Ατλαντικό, Ινδικό και δυτικό-νότιο Ειρηνικό ωκεανό. Το είδος εμφανίζεται σε αφθονία στην ανατολική Μεσόγειο Θάλασσα και Βόρειο Αιγαίο σε λεκάνες με μεσαία και βαθιά νερά. Τα ενήλικα βρίσκονται την ημέρα σε βάθος 300-500μ και τη νύχτα ανεβαίνουν σε βάθη 50-180μ.\nΤα αρσενικά και θηλυκά ενήλικα συνήθως πεθαίνουν λίγο μετά την αναπαραγωγή και την ωοτοκία αντίστοιχα και γενικά το είδος αυτό έχει έναν πολύ σύντομο κύκλο ζωής, περίπου 1 χρόνου.\nΤα έμβρυα μόλις γεννηθούν ζουν για κάποιο χρονικό διάστημα κοντά στην επιφάνεια και μόλις μεγαλώσουν λίγο και ενηλικιωθούν δραστηριοποιούνται κοντά στο βυθό (γίνονται βενθικά).\nΕ. Οικογένεια: Histioteuthidae: Το γένος Histioteuthis, μοναδικό της οικογένειας Histioteuthidae, αναγνωρίζεται εύκολα από το καφέ-ρόζ χρώμα του µανδύα και τα πολυάριθμα φωτοφόρα που κατανέμονται σε διαγώνιες γραμμές στο μανδύα, το κεφάλι και την εξωτερική πλευρά των περιστοµατικών βραχιόνων. Γενικά, έχουν κοντό μανδύα µε μικρά στρογγυλεμένα πτερύγια, μεγάλους και ισχυρούς βραχίονες µε σχεδόν τετράγωνη διατομή, 2 σειρές βεντουζών στους περιστοµατικούς βραχίονες και 4 ή περισσότερες σειρές στο ακραίο τμήμα των συλληπτήριων βραχιόνων. Στα Ελληνικά νερά συναντώνται τα είδη Histioteuthis bonnellii και Histioteuthis reversa.\n13.\tHistioteuthis bonnellii, Umbrella squid, Καλαμάρι ομπρέλα (σχήμα 15)\nΕίναι ένα από τα μεγαλύτερα είδη του γένους του, με σύνηθες μήκος μανδύα τα 33 cm και συνολικό μήκος περί το 1,20 μ.\nΤο σώμα αυτών των μεσαίων καλαμαριών έχει μοβ χρώμα, πολλά έχουν διάφορα φωτεινά όργανα, ειδικά στο μανδύα, τα πλοκάμια και τους συλληπτήριους βραχίονες. Τα μάτια του δεν είναι συμμετρικά και όμοια με το αριστερό µάτι να είναι αισθητά μεγαλύτερο από το δεξί.\nΤα πλοκάμια συνδέονται με μια μεμβράνη. Οι περιστοµατικοί βραχίονες έχουν διαφορετικά μήκη, µε μακρύτερους τους πλευρικούς (ΙΙ, ΙΙΙ) και κοντύτερους τους ραχιαίους και φέρουν 2 σειρές μικρών βεντουζών στην εσωτερική τους πλευρά. Οι συλληπτήριοι βραχίονες είναι λεπτότεροι από τους περιστοµατικούς και µε πολύ μικρότερες βεντούζες στο ακραίο τους τμήμα. Στο μετακάρπιο έχουν 4-5 σειρές βεντουζών, µε μεγαλύτερες βεντούζες στις μεσαίες σειρές.\nΈχουν πολλά φωτοφόρα στο κεφάλι, στο μανδύα και την εξωτερική πλευρά των περιστοµατικών βραχιόνων. Στην άκρη των περισστοματικών βραχιόνων του πρώτου και τρίτου ζεύγους (Ι και ΙΙΙ) έχουν ένα μεγάλο φωτοφόρο ενώ γύρω από το αριστερό μάτι έχει δεκαεπτά. Στην κοιλιακή επιφάνεια του κεφαλιού και του μανδύα είναι πυκνότερα, διατεταγμένα σε περίπου διαγώνιες γραμμές, ενώ στην εξωτερική πλευρά των βραχιόνων σχηματίζουν 1-3 διαμήκεις σειρές.\nΖουν σε μεσόνερα σε περιοχές με βάθη από 100 μέχρι και 2200 μέτρων. Τα νεαρά βρίσκονται κοντά στην επιφάνεια μεταξύ 100 και 200 μέτρων ενώ τα ενήλικα πιο βαθιά μεταξύ 200 και 800 μ.\nΤο βρίσκουμε κυρίως στον Ατλαντικό Ωκεανό (βόρειο και νότιο) και στη Μεσόγειο θάλασσα.\nΠρόκειται για σαρκοφάγο και το φαγητό του αποτελείται κυρίως από ψάρια, καβούρια, αστακούς και μαλάκια, που πιάνει με τα πλοκάμια του.\nΑποτελεί αγαπημένη τροφή για φάλαινες, καρχαρίες και ξιφία.\n14.\tHistioteuthis reversa, Reverse jewel squid or elongate jewel squid, Καλαμάρι στέμμα (σχήμα 16)\nΟ μανδύας έχει σχήμα κυπέλλου και επιμηκύνεται σημαντικά στα θηλυκά όταν ωριμάζουν. Το μέγιστο μήκος μανδύα φτάνει τα 20 cm.\nΤα πτερύγια είναι μικρά, από 1/3 έως το μισό του μήκους του μανδύα και περίπου το μισό του πλάτους του. Τα μάτια τους είναι ανισομεγέθη με το δεξί να είναι λίγο μικρότερο, γιαυτό και ονομάζεται και αλλήθωρο καλαμάρι,\nΟι περιστοματικοί βραχίονες είναι δυνατοί με μήκος περίπου μιάμιση φορά το μήκος του μανδύα. Οι εξωτερικοί βραχίονες δεν συνδέονται μεταξύ τους με μεμβράνη ενώ οι υπόλοιποι συνδέονται με ένα ιστό-μεμβράνη. Οι βεντούζες στους βραχίονες είναι σφαιροειδείς, συνήθως με δόντια στη περιφέρεια, αραιά τοποθετημένες κοντά στη βάση τους αλλά πολύ πυκνές στο άκρο τους. Στην άκρη των πλοκαμιών είναι σε πέντε ή έξι σειρές, με μεγαλύτερες βεντούζες στις κεντρικές σειρές. Πιο συγκεκριμένα στους βραχίονες ΙΙ και ΙΙΙ είναι μεγάλης διαμέτρου, στους ραχιαίους (Ι) είναι μεσαίες και στους κοιλιακούς (ΙV) μικρότερες. Οι συλληπτήριοι βραχίονες είναι λεπτότεροι από τους περιστοµατικούς και µε πολύ μικρότερες βεντούζες στο ακραίο τμήμα τους. Στο μετακάρπιο έχουν 4-5 σειρές βεντουζών, µε μεγαλύτερες βεντούζες στις μεσαίες σειρές\nΗ κοιλιακή (κάτω) επιφάνεια του μανδύα έχει μια πολύπλοκη διάταξη μεγάλων και μικρών σύνθετων φωτοφόρων ενώ δεκαεπτά μεγάλα και ένα μικρό φωτοφόρο περιβάλλουν το δεξί μάτι. Μπροστά από το αριστερό του μάτι υπάρχουν επτά μεγάλες φωτοφόρες και περιφερειακά έχει από δέκα έως δεκατέσσερα μικρά φωτοφόρα. Τα φωτοφόρα είναι πυκνότερα στην κοιλιακή επιφάνεια του κεφαλιού, του μανδύα και την εξωτερική πλευρά των κοιλιακών βραχιόνων, στους οποίους σχηματίζουν 3- 4 σειρές.\nΕίναι ένα κοσμοπολίτικο είδος που ζει σε νερά με θερμοκρασία από 2 μέχρι 20°C, στον Ατλαντικό ωκεανό, στον Ειρηνικό και Ινδικό ωκεανό και σε όλη τη Μεσόγειο (εκτός από τη Νοτιοανατολική μεσόγειο Στη χώρα μας υπάρχει στο βόρειο και στο νότιο Αιγαίο.\nΤο βρίσκουμε στα ανώτερα ύδατα της ανοικτής θάλασσας, σε βάθη 400 - 800 m και συχνά κοντά σε εξάρσεις βυθού και πάγκους, ίσως επειδή υπάρχουν περισσότερα ψάρια. Τα νεαρά είναι σε βάθη 0 - 200 μέτρα, ενώ τα μεγαλύτερα είναι σε βαθιά νερά την ημέρα και τη νύχτα πάνε σε μεγαλύτερα βάθη.\nΈχει παρατηρηθεί πως τα ενήλικα πάνε σε βάθη μεταξύ 80 και 300 m, ενώ τα ηλικιωμένα σε βαθύτερα μεταξύ 600 και 1300 m τόσο την ημέρα όσο και τη νύχτα πράγμα που δείχνει πως η ωρίμανση συμβαίνει σε βάθος. Παρόλα αυτά, η ύπαρξη αυγών που επιπλέουν στην επιφάνεια δείχνει ότι τα θηλυκά ανέρχονται για την ωοτοκία.\nΤα θηλυκά έχουν μεγαλύτερα σωματικά μεγέθη, σχεδόν διπλάσια, απ’ ότι τα αντίστοιχης ηλικίας αρσενικό. κατά την ωριμότητα σε σύγκριση με τα αρσενικά.\nΑλιεία: Αυτό το μικρό έως μεσαίου μεγέθους καλαμάρι είναι ένα είδος που αλιεύεται συστηματικά στον Βόρειο Ατλαντικό ενώ στα άλλα μέρη είναι παρεμπίπτον αλίευμα.\n15.\tOctopoteuthis sicula, Ruppell's octopus squid, Οκταπλόκαμο καλαμάρι. (σχήμα 17)\nΕίναι µεσοπελαγικό είδος και έχει τα χαρακτηριστικά γνωρίσματα τόσο των καλαμαριών όσο και των χταποδιών.\nΧαρακτηρίζονται από το μεγάλο μέγεθος των πτερυγίων, την ύπαρξη 2 σειρών αγκίστρων αντί για βεντούζες στους περιστοµατικούς βραχίονες και την απουσία των συλληπτήριων βραχιόνων από τα έφηβα και τα ενήλικα καλαμάρια.\nΤο σώμα τους είναι μαλακό με κοκκινωπό χρώμα και ζελατινώδη υφή που εύκολα διαλύεται.\nΤα πτερύγια τους είναι μεγάλα σε σχήμα ρόμβου που καλύπτουν πάνω από το 80% του μανδύα τους.\nΟι περιστοµατικοί βραχίονες έχουν 2 σειρές αγκίστρων και μόνο προς το άκρο τους έχουν μερικές βεντούζες.\nΣτα άκρα των βραχιόνων, στην κοιλιακή επιφάνεια του μανδύα και στο μελανοφόρο σάκο έχουν ενσωματωμένα μικρά φωτοφόρα ενώ στην ουρά έχουν 1-2 μεγάλα φωτοφόρα. Τα φωτοφόρα αυτά δεν έχουν μυώδη καλύμματα αλλά κινητά χρωματοφόρα που αποκρύπτουν τον φωτογενετικό ιστό. Οι άκρες των βραχιόνων του όταν επιτίθεται για να συλλάβει ένα θύμα του σπάνε συχνά, αποκολλούνται και αναβοσβήνουν και ίσως αυτό να είναι ένα είδος άμυνας τους.\nΤο είδος αυτό παρουσιάζει έντονο σεξουαλικό διμορφισμό με τα θηλυκά να επιτυγχάνουν μεγαλύτερο μέγεθος σώματος όταν ωριμάσουν.\nΤο βρίσκουμε σε τροπικά, υποτροπικά και εύκρατα νερά του Ατλαντικού, στον Ινδικό και δυτικό Ειρηνικό ωκεανό, στη Μεσόγειο και στη Μαύρη θάλασσα.\nΤα μικρά μετά την εκκόλαψη πάνε σε βάθος από την επιφάνεια μέχρι 300 μέτρα ενώ τα ενήλικα κατοικούν σε μεγάλα βάθη, μεσο- και βαθυπελαγικά, με θερμοκρασίες από 2 μέχρι 22ο C\nΣτ. Θράψαλα οικογένειας Ommastrephidae\nΣτα θράψαλα, όπως κοινά ονομάζονται τα είδη της οικογένειας αυτής, ανήκουν αρκετά είδη τευθοειδών μεγάλου μεγέθους που αφθονούν στους ωκεανούς, θεωρούνται πελαγικά είδη αλλά αφθονούν και στο βυθό (νηριτική ζωή). Η οικογένεια έχει τρεις υπο-οικογένειες, 11 γένη και πάνω από 20 είδη.\nΕίναι κοσμοπολίτικο είδος, δηλ. υπάρχει σε όλες τις θάλασσες του κόσμου σε βάθη από 5 μέχρι1000μ, είναι μια νόστιμη τροφή και αλιεύονται συστηματικά. Ένα μόνο είδος, το Todarodes pacificus, καταλαμβάνει περίπου τα μισά αλιεύματα των κεφαλόποδων παγκοσμίως.\nΚοινό χαρακτηριστικό τους είναι η μορφή του κλείστρου μανδύα-σιφωνίου που είναι σε σχήμα Τ και τα σχετικά μικρά πτερύγια που σχηματίζουν τρίγωνο καλύπτοντας λιγότερο από το 60% του μανδύα. Είναι πολύ δυνατοί κολυμβητές και ορισμένα μέλη της οικογένειας έχουν τη δυνατότητα να πετάξουν έξω από το νερό, κυρίως για να ξεφύγουν από τους θηρευτές, και γι’ αυτό δίκαια σχεδόν όλα, ονομάζονται "ιπτάμενα καλαμάρια".\nΟι περιστοματικοί βραχίονες των Ommastrephid έχουν μια διπλή σειρά βεντουζών και δεν έχουν νύχια-γάντζους. Ένας από τους κοιλιακούς βραχίονες των αρσενικών έχει μετατραπεί σε σεξουαλικό όργανο (το hectocotylus). Οι άκρες των συλληπτήριων βραχιόνων είναι πεπλατυσμένες, έχουν τέσσερις σειρές βεντουζών, εκτός από το γένος Illex, που έχει οκτώ και φέρουν αιχμηρούς γάντζους-δόντια με τα οποία αρπάζουν το θήραμα για να το φέρνουν στο στόμα τους.\n16.\tIllex coindetii, shortfin squid, Κόκκινο καλαμάρι (θράψαλο). (σχήμα 18)\nΈνα μέτρια μακρύ και στενό καλαμάρι μήκους περί τα 40 εκατοστά, με μια μυτερή ουρά και μεγάλο συμπαγές κεφάλι\nΤο σώμα του είναι μυώδες και αποτελείται από ένα μακρύ κυλινδρικό μανδύα, μέτρια λεπτό, με χρωστικά κύτταρα και τριγωνικά πτερύγια. Το σώμα του είναι κυλινδρικό με πλάτος 15 έως 25% του μήκους του μανδύα που γίνεται κωνικό προς την ουρά. Ο μηχανισμός ασφάλισης του μανδύα (που συνδέει τη χοάνη με το μανδύα) έχει σχήμα Τ, που είναι χαρακτηριστικό όλων των καλαμαριών της οικογένειας ommastrephid\nΤο κεφάλι αρκετά μεγάλο, συμπαγές και δυνατό, κυρίως στα αρσενικά. Το πάνω μέρος του ράμφους έχει μακρά και ανθεκτική κουκούλα, ομαλή ωμοπλάτη και κοντά φτερά.\nΤα αρσενικά έχουν γενικά κοντύτερο σώμα και μεγαλύτερο κεφάλι από τα θηλυκά. Οι περιστοµατικοί βραχίονες ΙΙ και ΙΙΙ είναι επίσης μεγαλύτεροι στα αρσενικά.\nΤα τριγωνικά πτερύγια βρίσκονται πίσω, σε πλευροραχιαία θέση και σχηματίζουν μαζί ένα ρόμβο. Τα πτερύγια, έχουν πλάτος μεγαλύτερο απ΄ότι μήκος και το μήκος τους φτάνει το 1/3 του μήκους του μανδύα\nΟι 2 συλληπτήριοι βραχίονες στο κατώτερο τμήμα τους έχουν οκτώ διαμήκεις σειρές μικρών βεντουζών στο δάκτυλο ενώ στο µετακάρπιο 4 σειρές µε μεγαλύτερης διαμέτρου βεντούζες στις 2 εσωτερικές σειρές. Οι χιτινώδεις δακτύλιοι των βεντουζών έχουν δόντια µε πλατιά λεία επιφάνεια σε όλη την περίμετρο τους.\nΟι 8 περιστοματικοί βραχίονες έχουν μεγάλο μήκος, ιδιαίτερα στα αρσενικά, ενώ οι βραχίονες II και III είναι πολύ ισχυροί. Ο βραχίονας IV αριστερός ή δεξιός βραχίονας μετατρέπεται σε εκτοκοτύλη και είναι ίσος ή και μικρότερος από τον αντίθετα αναπτυσσόμενο βραχίονα και της ίδιας διαμέτρου. Φέρουν δύο σειρές βεντουζών με δόντια σε όλη την περίμετρο τους, µε ένα μεγαλύτερο αιχμηρό δόντι στο μέσον. Οι μεγαλύτερες από τις μεσαίες βεντούζες στην άκρη των βραχιόνων έχουν επίσης δόντια στο χείλος που βρίσκεται πιο μακριά από το σώμα ή γύρω από αυτό. Οι βεντούζες στο απομακρυσμένο τρίτο της εκτοκοτύλης δεν υπάρχουν και έχουν αντικατασταθεί με κάτι σαν πτερύγια με κωνικές θηλές.\nΕμφανίζεται φυλετικός διμορφισμός με τα θηλυκά να είναι συνήθως μεγαλύτερα από τα αρσενικά. Έτσι το μέσο μήκος του μανδύα για τα θηλυκά είναι 15 -22 cm με μέγιστο καταγεγραμμένο μήκος 35 cm και για τα αρσενικά 18-22 cm. Το μέσο βάρος για τα θηλυκά είναι περί 370 g και για τα αρσενικά 220 g\nΌπως και άλλα μέλη του γένους, το Illex coindetii δεν διαθέτει φωτοφόρες το δε χρώμα τους ποικίλλει ανάλογα με τα ενεργοποιημένα χρωστικά κύτταρα. Πιο συχνά είναι καφεκόκκινο µε µία ταινία πιο σκούρου καφέ κατά μήκος της ραχιαίας επιφάνειας του μανδύα.\nΤο είδος αυτό χαρακτηρίζεται ως νηριτικό, ωκεάνιο και από πελαγικό ως ημιβενθικό.\nΤο είδος αυτό υπάρχει σε όλη τη Μεσόγειο και τη Μαύρη θάλασσα καθώς επίσης και στις δύο ακτές του Ατλαντικού.\nΚατοικεί σε παράκτιες περιοχές με αμμώδεις, λασπώδεις και αργιλώδεις βυθούς που έχουν θερμοκρασία από 4 μέχρι 26° C..Το βρίσκουμε σε βάθη από την επιφάνεια ως και τα 600m αλλά μπορεί να βρεθεί και από 30 μέχρι 1000μ. Στη χώρα μας βρίσκεται συνήθως σε βάθη από 20 μέχρι 400μ και αποτελεί το δεύτερο σε αφθονία είδος καλαμαριού.\nΟρισμένα κοπάδια έχει παρατηρηθεί ότι εμφανίζουν μετανάστευση σε ρηχά νερά κατά τη διάρκεια της άνοιξης και σε βαθύτερα το χειμώνα. Επίσης παρουσιάζει καθημερινά κάθετη μετανάστευση, όπου τα καλαμάρια είναι σε βαθιά νερά και κοντά στον πυθμένα κατά τη μέρα και τη νύχτα ανεβαίνουν κοντά στην επιφάνεια για να φάνε.\nΗ αναλογία μεταξύ ανδρών και γυναικών στο Illex coindetii είναι περίπου 1: 1 τα δε θηλυκά μεγαλώνουν πιο γρήγορα και πιο πολύ, από τα αρσενικά.\nΗ αναπαραγωγική περίοδος αυτού του είδους εμφανίζει δύο χαρακτηριστικές εξάρσεις μια την άνοιξη και μία το φθινόπωρο. Ωοτοκεί όμως καθ 'όλη τη διάρκεια του έτους με κορύφωση εκκόλαψης αυγών τον Ιούλιο-Αύγουστο. Τα θηλυκά ζευγαρώνουν πολλές φορές και εκτιμάται ότι αποθέτουν τουλάχιστον 200.000 αυγά σε σχετικά βαθιά νερά. Τα αυγά εκκολάπτονται μετά από 10 έως 14 ημέρες μετά την τοποθέτηση τους.\nΗ διάρκεια ζωής τους κυμαίνεται από 12 ως 18μήνες και μπορεί να φτάσει μέχρι τους 20 μήνες για τα αρσενικά και τους 24 για τα θηλυκά.\nΗ κύρια τροφή τους είναι ψάρια, καρκινοειδή (ιδιαίτερα η μικρή γαρίδα σε μερικούς πληθυσμούς) και άλλα κεφαλόποδα. Έχει παρατηρηθεί κανιβαλισμός.\nΑλιεία του: Είναι ένα είδος με μεγάλη εμπορική αξία και ψαρεύεται συστηματικά. Είναι ένα από τα δύο είδη καλαμαριών που αλιεύονται πιο συχνά για κατανάλωση από τον άνθρωπο στο βορειοανατολικό και κεντρικό Ατλαντικό, ιδιαίτερα στην Ισπανία και την Πορτογαλία (το άλλο είναι το Todaropsis eblanae ή lesser flying squid). Στη Μεσόγειο αποτελεί σημαντικό παρεμπίπτον αλίευμα της αλιευτικής βιομηχανίας στο δε Αιγαίο αποτελεί ένα από τα αφθονότερα είδη στην κατωφέρεια του βυθού.\n17.\tOmmastrephes bartramii, Νeon flying squid και Red flying squid, Κόκκινο ιπτάμενο ή και Κόκκινο καλαμάρι. (φωτο Νο 19)\nΤο σώμα τους είναι μεγάλο και μυώδες με ένα μακρύ και χοντρό κυλινδρικό μανδύα με τριγωνικά πτερύγια, που βρίσκονται πίσω σε πλευροραχιαία θέση σχηματίζοντας ένα ρόμβο.\nΔιακρίνονται εύκολα από την παρουσία μιας επιμήκους λωρίδας ασημί χρώματος στη μέση της κοιλιακής πλευράς του μανδύα.\nΤα ενήλικα αρσενικά συνήθως έχουν μήκος μανδύα 29-32 εκατοστά ενώ μπορεί να φτάσουν μέγιστο μήκος 45 εκ. Τα θηλυκά ενήλικα είναι πολύ μεγαλύτερα, με σύνηθες μήκος μανδύα περί τα 50 cm και μέγιστο τα 60 cm\nΟι περιστοματικοί βραχίονες έχουν 9 έως 27 βεντούζες. Ο αριστερός και ο δεξιός τρίτος βραχίονας έχουν προστατευτικές μεμβράνες ενώ ο τέταρτος αριστερός ή δεξιός βραχίονας έχει την εκτοκοτύλη. Οι συλληπτήριοι βραχίονες έχουν στην άκρη τους από 4 έως 7 βεντούζες με δοντάκια γύρω-γύρω.\nΈχουν φωτοφόρες, αλλά είναι μικρές, ακανόνιστες και περιορίζονται στην κοιλιακή πλευρά του μανδύα, του κεφαλιού και των πλοκαμιών.\nΌπως και άλλα ommastreides και onychoteuthids είναι γνωστά ως «ιπτάμενα καλαμάρια», τα δε neon flying squid, έχουν την ικανότητά να πετάγονται ταχύτατα έξω από το νερό, και τη μέρα και τη νύχτα, όπως και τα ιπτάμενα ψάρια και μερικές φορές να προσγειώνονται ακούσια στα καταστρώματα των πλοίων. Αυτό συμβαίνει συχνότερα κατά τη διάρκεια άσχημων καιρικών συνθηκών ή όταν υπάρχουν αρπακτικά στη γύρω περιοχή και θεωρείται ότι αυτή η συμπεριφορά είναι μια ενστικτώδης αντίδραση στην απειλή. Έχουν δε τη δυνατότητα να μένουν στον αέρα για αρκετά μεγάλα διαστήματα.\nΠρόκειται για πελαγικό, ωκεάνιο καλαμάρι που απαντά σε υποτροπικά και εύκρατα νερά σε όλο τον κόσμου (κοσμοπολίτικο είδος). Το βρίσκουμε στον Ειρηνικό, τον Ατλαντικό και τον Ινδικό Ωκεανό καθώς και στη Μεσόγειο θάλασσα.\nΕίναι ένα κοινό είδος σε διάφορες περιοχές του Αιγαίου. Το βρίσκουμε πιο συχνά στο νότιο Αιγαίο, κυρίως γύρω από τη Ρόδο και στο βόρειο Αιγαίο από τις βόρειες ακτές του Αιγαίου μέχρι τον κόλπο της Σμύρνης.\nΤα καλαμάρια αυτά χαρακτηρίζονται από τη μεγάλη ταχύτητα κατά τις μετακινήσεις τους, έχουν καταγραφεί ταχύτητες από 6 μέχρι 18 χιλιόμετρα την ώρα, και είναι μεταναστευτικά. Η ζωή τους διαρκεί περί τον ένα χρόνο και κατά τη διάρκεια της ζωής τους ολοκληρώνουν μια κυκλική μετανάστευση μεταξύ των τόπων διατροφής και αναπαραγωγής τους.\nΈχουν καθημερινή κάθετη μετατόπιση δηλ. επειδή τη νύχτα βρίσκουν τροφή κοντά στην επιφάνεια της θάλασσας είναι σε βάθη από 0 έως 70 μέτρα και κοντά στα μέτωπα κρύου νερού ενώ την ημέρα κατεβαίνουν σε βάθη συνήθως από 200 έως 400 m ενώ μπορεί να κατέβουν και σε βάθη μέχρι 1.500 m .\nΤο ζευγάρωμα συμβαίνει με τα αρσενικά να περνούν σπερματοζωάρια στα θηλυκά και αυτά να τα αποθηκεύουν στην στοματική τους κοιλότητα μέχρι να ωριμάσουν σεξουαλικά και να αρχίσει η γονιμοποίηση και η εκκόλαψη.\nΗ αναπαραγωγή είναι συνεχής και όχι εποχιακή, που συμβαίνει σχεδόν καθ 'όλη τη διάρκεια του έτους . Κάθε θηλυκό γεννά περίπου 350.000 έως 3.5 εκατομμύρια αυγά, ανάλογα με το μέγεθός του και τα μικρά αναπτύσσονται με πολύ γρήγορους ρυθμούς. Με τα την γονιμοποίηση και εκκόλαψη των αυγών τα αρσενικά και τα θηλυκά ενήλικα αντίστοιχα, πεθαίνουν σύντομα μετά ενώ τα μικρά κατά τη διάρκεια του καλοκαιριού και του φθινοπώρου μεταναστεύουν προς περιοχές με κρύα νερά και συνήθως ζουν σε βάθος μέχρι 25 μ από την επιφάνεια. Μετά την ωρίμανση τους επιστρέφουν στους χώρους αναπαραγωγής για να συνεχιστεί ο κύκλος ζωής τους.\nΤρέφονται με μικρά ψάρια της επιπελαγικής και μεσοπελαγικής ζώνης, μέ άλλα κεφαλόποδα μαλάκια, γαρίδες και παρουσιάζουν έντονο τον κανιβαλισμό (τρωνε τα μικρότερα μέλη του δικού τους είδους).\nΑποτελούν βασική τροφή μεγάλων ψαριών (όπως του ξιφία, marlin και τόνου), των καρχαριών, θαλάσσιων θηλαστικών (δελφίνια- φάλαινες- φώκιες) και μεγάλων θαλασσοπουλιών (π.χ. άλμπατρος).\nΑλιεία του: Είναι νοστιμότατα, αλιεύονται συστηματικά και έχουν μεγάλη εμπορική αξία. Αλιεύονται σε μεγάλο βαθμό στον Βόρειο Ειρηνικό με τα ετήσια αλιεύματα να κυμαίνονται μεταξύ 100.000 και 200.000 τόνων.\n18.\tSthenoteuthis pteropus, orangeback flying squid, or orangeback squid, Πορτοκαλί καλαμάρι. (σχήμα 20)\nΤο σώμα του είναι συμμετρικό, σαρκώδες και μυώδες. Ο μανδύας του είναι κυλινδρικός και στενεύει ελαφρώς προς τα πίσω, όπου υπάρχει ένα φαρδύ πτερύγιο σε σχήμα ισόπλευρου τριγώνου. Ο μανδύας στα ώριμα είναι μήκους περί τα 65 cm και το πλάτος των πτερυγίων του είναι περίπου τα τρία τέταρτα αυτού.\nΟι περιστοματικοί του βραχίονες έχουν αμβλύ άκρα στην δε εξωτερική επιφάνεια του τρίτου ζεύγους υπάρχει μια εμφανής κορυφή. Η εκτοκοτύλη έχει 22-26 βεντούζες. Οι συλληπτήριοι του βραχίονες είναι λεπτοί τα δε τερματικά τμήματα έχουν βεντούζες των οποίων ο δακτύλιος είναι οπλισμένος με μια εγκάρσια σειρά μεγάλων δοντιών και άλλων μικρότερων βεντουζών για την εύκολη σύλληψη της θήρας.\nΥπάρχουν αρκετές φωτοφόρες βιοφωταύγειας στο κεφάλι, στο μανδύα και στους τέταρτους βραχίονες, με ένα συμπυκνωμένο έμπλαστρο στην πρόσθια ραχιαία επιφάνεια του μανδύα που σχηματίζει ένα λαμπερό, πορτοκαλί και ωοειδές σχήμα.\nΕίναι ένα κοινό επιπελαγικό είδος που βρίσκεται στα ανώτερα στρώματα της θάλασσας μέχρι βάθους 200 μ. στις τροπικές, θερμές και εύκρατες περιοχές του Ατλαντικού Ωκεανού, της Μεσογείου και της Μαύρης θαλάσσης, όπου τα επιφανειακά ύδατα είναι πάνω από 16 C.\nΤο καλαμάρι αυτό μπορεί να κινηθεί πολύ γρήγορα μέσα στο νερό με εκτόξευση πίδακα νερού από το εύκαμπτο σιφόνι του αλλά μπορεί επίσης και να εκτοξευθεί έξω από το νερό και να κινηθεί με μεγάλη ταχύτητα για αρκετά μέτρα. Υπολογίστηκε ότι η ταχύτητα στον αέρα είναι πενταπλάσια από την ταχύτητα στο νερό και εκτιμάται ότι αυτό το κάνει για να εξοικονομεί ενέργεια κατά τη διάρκεια των μακρινών μεταναστεύσεων.\nΤο θηλυκό ωριμάζει σε δύο διαφορετικές κλίμακες μεγέθους, με μήκος μανδύα 23-27 cm και 38-45 cm.\nΗ αναπαραγωγή γίνεται καθ 'όλη τη διάρκεια του έτους η δε ωοτοκία είναι υψηλή με αρκετά εκατομμύρια αυγά να τοποθετούνται στο ζελατινώδες φυσίγγιο που στο είδος αυτό έχει θετική πλευστότητα για να επιπλέει πάνω ή να είναι κοντά στην επιφάνεια.\nΤο είδος αυτό αναπτύσσεται πολύ γρήγορα και τα μικρά φτάνουν σε μήκος 10 εκατοστών μέσα σε εκατό ημέρες. Τα μικρά τρέφονται με καρκινοειδή και τα ενήλικα με πελαγικά ψάρια.\nΠαρουσιάζει και αυτό κατακόρυφη μετανάστευση. Τη νύχτα ανεβαίνει σε επιφανειακά νερά για να τραφεί και την ημέρα πάει σε βαθιά νερά.\nΤο προσδόκιμο ζωής των θηλυκών είναι περίπου ένα έτος ενώ τα αρσενικά ζουν για ένα ή δύο μήνες λιγότερο από αυτό.\nΑλιεία του: Το είδος αυτό δεν αλιεύεται συστηματικά για εμπορικούς λόγους παρά μόνο στην περιοχή της Πορτογαλίας-Καναρίων νησιών και Αζόρων\n19.\tTodarodes sagittatus, European flying squid, Θράψαλλο βυθού ή πελαγικό θράψαλλο (σχήμα 21)\nΠρόκειται για ένα ωκεάνιο, νηριτικό είδος που υπάρχει σε μεγάλη κλίμακα στις ελληνικές θάλασσες και μοιάζει με το κοινό καλαμάρι από το οποίο διακρίνεται εύκολα από το τριγωνικό του πτερύγιο, που είναι μικρό και δεν ξεπερνά το μισό του μήκους του σώματος του.\nΤο σώμα του είναι μυώδες, μακρόστενο, μεγαλύτερο του καλαμαριού, και δεν έχει εσωτερικό όστρακο. Το μήκος του είναι συνήθως 30 εκατοστά αλλά στη Μεσόγειο τα θράψαλα είναι λίγο μικρότερα με μήκος 20 με 25cm.\nΤο μέγιστο μήκος είναι 40cm για τα θηλυκά και 32cm για τα αρσενικά ενώ το μέγιστο βάρος είναι 880 g για τα θηλυκά και 610 g για τα αρσενικά. Στον Ατλαντικό είναι σε εμφανώς μεγαλύτερα μεγέθη και μπορεί να φτάσει το ένα μέτρο μήκος και τα 15 κιλά βάρος.\nΟ μανδύας του έχει χρώμα σκούρο καφέ-κόκκινο, είναι κυλινδρικός, μακρύς, με χρωστικά κύτταρα και μικρά τριγωνικά πτερύγια πιο σκούρας απόχρωσης και μήκους ίσου με τα 1/4 του μήκους του μανδύα. Είναι δηλ πιο μικρά και τριγωνικά από αυτά του καλαμαριού, βρίσκονται πίσω σε πλευροραχιαία θέση και σχηματίζουν μαζί ένα ρόμβο.\nΟι περιστοματικοί του βραχίονες είναι σχετικά κοντοί (συγκρινόμενοι με αυτούς του Illex και του Todaropsis), όχι ανασταλτοί και εφοδιασμένοι με δύο σειρές βεντούζες, οι χιτινώδεις δακτύλιοι των οποίων έχουν 7-9 δόντια στο μισό της περιμέτρου τους, µε μεγαλύτερο το μεσαίο δόντι. Το 4ο δεξιό πλοκάμι έχει τροποποιηθεί σε εκτοκοτύλη και έχει μικρότερες βεντούζες.\nΟι συλληπτήριοι βραχίονες είναι και αυτοί σχετικά κοντοί, έχουν περίπου μήκος ίσο µε το μήκος του μανδύα, και καταλήγουν σε ένα μακρύ ροπαλοειδές άκρο. Έχουν βεντούζες σε όλο το μήκος τους στο δε κατώτερο τμήμα υπάρχουν 4 σειρές. Οι 2 εσωτερικές σειρές βεντουζών στο μετακάρπιο, έχουν μεγαλύτερη διάμετρο και χιτινώδεις δακτυλίους, µε 15-20 αιχμηρά δόντια αραιά τοποθετημένα σε όλη την περίμετρο τους.\nΤο είδος αυτό χαρακτηρίζεται ως ημι-βενθικό και υπάρχει σε όλη τη Μεσόγειο και στον Ατλαντικό ωκεανό.\nΠροτιμούν τους λασπώδεις βυθούς και τα όρια αμμώδη ή λασπώδη βυθού με φυκιάδα (εκεί δηλ. που είναι άσπρος-μαύρος ο βυθός) και τα περισσότερα ζουν σε βάθος μεταξύ 30 με 400 μέτρα. Μπορεί όμως να τα βρούμε και από μερικά μέτρα μέχρι και σε 1000μ βάθος.\nΈχουν και αυτά καθημερινή κατακόρυφη μετακίνηση ήτοι την ημέρα βρίσκονται κοντά στον πυθμένα και τη νύχτα ανεβαίνουν προς την επιφάνεια για να φάνε. Επίσης έχουν παρατηρηθεί και εποχικές μεταναστεύσεις. Στη Μεσόγειο Θάλασσα, μεταναστεύουν σε ρηχά νερά την άνοιξη και το καλοκαίρι για να αναπαραχθεί και να μεγαλώσουν τα μικρά.\nΤα αρσενικά είναι ώριμα μετά τα 22cm μήκος μανδύα και τα θηλυκά μετά τα 36cm.\nΗ αναπαραγωγή πιθανότατα συμβαίνει όλο το χρόνο με έξαρση την άνοιξη και το καλοκαίρι. Στις θάλασσες μας τον Απρίλιο μπαίνουν ακόμα και σε λιμάνια για να γεννήσουν μέσα σε τρύπες και εκεί του στήνουν καρτέρι οι ψαράδες, με καμάκι, θραψαλιέρα ή σαλαγγιά, για να τα πιάσουν.\nΤα ώριμα θηλυκά γεννούν από 50.000 μέχρι 200.000 αυγά σε ζελατινώδεις μάζες.\nΤρέφεται με μικρά ψάρια, κεφαλόποδα και μαλακόστρακα και ζει στο ανοιχτό πέλαγος, μακριά από τις ακτές και συνήθως σε βάθη μεγαλύτερα από τα 100μ.\nΗ διάρκεια ζωής κυμαίνεται 12 ως 24 μήνες και αποτελούν μια εξαίσια τροφή άλλων ψαριών και κυρίως φαλαινών.\nΑλιεία του: Το κρέας του δεν είναι τόσο νόστιμο όσο του κοινού καλαμαριού γιαυτό και η εμπορική του αξία είναι κατά πολύ μικρότερη.\nΗ ευρωπαϊκή νομοθεσία δεν ξεχωρίζει το κοινό καλαμάρι από το θράψαλλο και τα θεωρεί και τα 2 καλαμάρια. Είναι συνεπώς ένα είδος με μεγάλη εμπορική αξία και γιαυτό ψαρεύεται συστηματικά τόσο με τις τράτες από τους επαγγελματίες όσο και με την θραψαλιέρα, ή καλαμαριέρα από τους ερασιτέχνες.\n20.\tTodaropsis eblanae, Oceanic Squid και lesser flying squid, βραχύουρο θράψαλλο ή καλαμάρι φυσητήρας. (σχήμα 22)\nΕίναι ένα σχετικά μικρό καλαμάρι μήκους 13-22 cm, με μικρά πτερύγια και ένα μεγάλο και φαρδύ κεφάλι. Το μέγιστο μήκος μανδύα είναι 16 cm για τα αρσενικά και 27 cm για τα θηλυκά με μέγιστο βάρος 125 g για τα θηλυκά και 134 g για τα αρσενικά\nΟ μανδύας του έχει χρώμα καφεπορτοκαλί και είναι πιο κοντόχοντρος απ’ ότι στο είδος Illex coindetii.\nΤα πτερύγια του είναι χαρακτηριστικού ρομβοειδούς σχήματος με μεγαλύτερο πλάτος απ’ ότι το μήκος, με στρογγυλεμένες γωνίες και με εμπρόσθια όψη πιο μικρή και κυρτή από την οπίσθια. Το μήκος των πτερυγίων είναι 40% του μήκους του μανδύα και το πλάτος τους 80 ως 85%\nΤο κεφάλι του είναι πολύ μεγάλο και υπάρχουν 4 αυχενικές πτυχές.\nΟι περιστοµατικοί βραχίονες είναι πολύ μεγάλοι, μεγαλύτεροι από το διπλάσιο του μήκους του κεφαλιού, φέρουν 2 σειρές βεντουζών, οι χιτινώδεις δακτύλιοι των οποίων έχουν 9-11 δόντια στο μισό της περιμέτρου τους, µε λίγο μεγαλύτερο το μεσαίο δόντι. Οι βραχίονες II και III είναι πιο μακριοί από το μανδύα. Οι δύο κοιλιακοί (ΙV) βραχίονες έχουν χαρακτηριστική «οδόντωση» κοντά στη βάση τους και στα αρσενικά υπάρχει τροποποίηση του 4ου αριστερού βραχίονα σε εκτοκοτύλη όπου οι βεντούζες έχουν αντικατασταθεί από σαρκώδεις θηλές.\nΟι συλληπτήριοι βραχίονες είναι λεπτοί. Το ακραίο τμήμα των συλληπτήριων βραχιόνων έχει 4 διαμήκεις σειρές βεντουζών και στο κεντρικό τμήμα 6 εγκάρσιες σειρές από 4 βεντούζες, εκ των οποίων οι δύο μεσαίες είναι 4 φορές μεγαλύτερες από τις δύο πλευρικές. Στο δάκτυλο οι βεντούζες είναι πολύ μικρές ενώ αισθητά μεγαλύτερες είναι στις 2 εσωτερικές σειρές του μετακαρπίου. Οι χιτινώδεις δακτύλιοι των βεντουζών φέρουν περίπου 30 αιχμηρά δόντια σε όλη την περίμετρο τους.\nΥπάρχει φυλετικός διμορφισμός αλλά είναι λιγότερο εμφανής απ’ ότι στο είδος Illex coindetii. Τα θηλυκά είναι πιο μεγάλα με μέγιστο μήκος μανδύα τα 21 cm ενώ στα αρσενικά είναι το πολύ μέχρι 16 cm.\nΕίναι κοσμοπολίτικο είδος που ζει σε όλη τη Μεσόγειο Θάλασσα, στον ανατολικό Ατλαντικό, στον Ινδικό Ωκεανό, στον Ειρηνικό και στις ανατολικές ακτές της Αυστραλίας. Στον Ατλαντικό, είναι σε νερά με βάθος μεταξύ 20 και 700 μέτρων, συνήθως όμως σε βάθη μικρότερα των 200 μέτρων ενώ στη Βόρεια Θάλασσα και στην Αυστραλία είναι μεταξύ 200 και 800 μ. Στη Μεσόγειο και στις θάλασσες μας το βρίσκουμε σε βάθη από 5 μέχρι 800μ.\nΤο καλαμάρι αυτό είναι ένα βενθοπελαγικό είδος που προτιμά λασπώδεις και αμμώδης βυθούς και το βρίσκουμε στην άνω πλαγιά της υφαλοκρηπίδας ανάμεσα στα 100 και τα 500 m βάθος, αλλά κυρίως ανάμεσα στα 250 και τα 450 m. Σπάνια βρίσκεται σε ανοικτά νερά\nΤο Todaropsis eblanae γενικά ζευγαρώνει και αναπαράγεται στους καλοκαιρινούς και πρώτους μήνες του φθινοπώρου, δηλαδή από τον Ιούνιο έως τον Νοέμβριο η δε εκκόλαψη των αυγών γίνεται από τα τέλη του φθινοπώρου μέχρι την αρχή της άνοιξης, δηλαδή από τον Οκτώβριο έως τον Μάρτιο. Έτσι το πρώτο εξάμηνο του έτους, έχουμε τα νέα καλαμαράκια.\nΈχουν αυξημένη περίοδο ωοτοκίας που στον Ατλαντικό και στη Μεσόγειο Θάλασσα εμφανίζεται από τον Μάρτιο έως τον Νοέμβριο με έξαρση της ωοτοκίας από Μάρτιο μέχρι Απρίλιο και κάνουν περίπου 10.000 αυγά.\nΗ διάρκεια ζωής τους κυμαίνεται από 12 ως 24 μήνες\nΑλιεία του: Αυτό το καλαμάρι αν και είναι ένα από τα πιο άφθονα κεφαλόποδα, συνήθως αλιεύεται ως παρεμπίπτουσα αλιεία από τις μηχανότρατες που αλιεύουν άλλα είδη λόγω της εξαιρετικά ακανόνιστης και ασυνεχούς αφθονίας του στις περιοχές στις οποίες ζει.\nΈχει μεγάλο εμπορικό ενδιαφέρον και ψαρεύεται συστηματικά στα νερά τής βόρειας Ευρώπης, της Νότιας Αφρικής και της Μεσογείου ενώ σε αρκετές χώρες, αλιεύεται για να χρησιμοποιηθεί για δόλωμα.\nΖ. Οικογένεια Onychoteuthidae:\nΤα είδη της οικογένειας Onychoteuthidae συναντώνται στο ανοιχτό πέλαγος. Κύριο χαρακτηριστικό τους είναι οι συσταλτοί συλληπτήριοι βραχίονες που έχουν στην άκρη τους 2 σειρές άγκιστρα και ένα κυκλικό σύστημα με βεντούζες και ρόζους ώστε να επιτρέπουν το «κούμπωμα » των συλληπτήριων βραχιόνων.\nΣτα Ελληνικά νερά έχουμε δυο είδη που ανήκουν σε δύο διαφορετικά γένη. Το Onychoteuthis banksi το οποίο έχει 2 στρογγυλές φωτοφόρες εσωτερικά κατά μήκος του πεπτικού σωλήνα και στο οποίο η ράχη του εσωτερικού οστράκου είναι ορατή σε όλο το μήκος της ραχιαίας επιφάνειας του μανδύα και το Ancistroteuthis lichtensteini που δεν έχει φωτοφόρες εσωτερικά και το εσωτερικό του όστρακο είναι ορατό μόνο στα ενήλικα άτομα.\n21.\tAncistroteuthis lichtensteinii, Angel clubhook squid και Angel squid, Καλαμάρι άγγελος. (σχήμα 23)\nΤο είδος αυτό είναι πολύ παρόμοιο με το είδος του Onychoteuthis αλλά διακρίνεται ευκολότερα από την απουσία ορατού ζελατινώδους κόκαλου κάτω από το δέρμα και κατά μήκος της μέσης ραχιαίας γραμμής και την απουσία φωτοφόρων. Έχει με 8-10 πτυχές δέρματος στη βάση κάθε συλληπτήριου βραχίονα, οι οποίοι παρεμπιπτόντως δεν έχουν βεντούζες εκτός από το τελευταίο τους τμήμα.\nΟ μανδύας είναι επιμήκης και οξύληκτος µε καφέ-πορτοκαλί χρώμα, όπως στο θράψαλο Illex coindetii τα δε πτερύγια του είναι μυώδη και οξύληκτα.\nΟι περιστοματικοί βραχίονες έχουν μήκος ίσο με τα 3/4 του μήκους του μανδύα με το μήκος του δεύτερου ζεύγος να είναι μεγαλύτερο και οι ραχιαίοι βραχίονες (Ι) να είναι μικρότεροι.\nΣτο άκρο των συλληπτήριων βραχιόνων υπάρχουν μέχρι 28 μεγάλα άγκιστρα σε 2 σειρές και δεν υπάρχουν βεντούζες στο μετακάρπιο. Ο καρπός των συλληπτήριων βραχιόνων έχει ελλειπτικά τοποθετημένα 8-12 βεντούζες και ισάριθμους ρόζους.\nΑυτό το πελαγικό είδος εμφανίζεται σε ανοιχτές θάλασσες με τροπικά έως θερμά νερά της Μεσογείου θαλάσσης, κυρίως στη δυτική, του υποτροπικού και του τροπικού Ατλαντικού Ωκεανού.\nΣτη Μεσόγειο Θάλασσα τα καλαμάρια αυτά ωριμάζουν όταν φτάσουν σε μέγεθος μανδύα περίπου 20 εκ. ενώ το μέγιστο μήκος του μπορεί να φτάσει τα 30 εκ\nΤην άνοιξη και το καλοκαίρι, εμφανίζεται πάνω από βυθούς με βότσαλο και η ωοτοκία γίνεται το καλοκαίρι.\nΤρέφεται με μεσοπελαγικά ψάρια και πελαγικά καρκινοειδή-οστρακόδερμα, ενώ αποτελεί τροφή των θαλάσσιων θηλαστικών και των πελαγικών ψαριών\nΑλιεία του: Μερικές φορές συλλαμβάνεται ως παρεμπίπτουσα αλιεία από τις τράτες αλλά δεν αποτελεί στοχευόμενο είδος αφού συν τοις άλλοις είναι και είδος που κινδυνεύει να εξαφανιστεί.\n22.\tOnychoteuthis banksii, Common clubhook squid, Βορινό καλαμάρι. (σχήμα 24)\nΤα ενήλικα έχουν ένα οξύληκτο, χρώματος καφέ, λεπτό αλλά μυώδη, κυλινδρικό μανδύα το μήκος του οποίου είναι 5-6 φορές του πλάτους του.\nΣυνήθως το μήκος του είναι 10-15 εκατοστά αλλά μπορεί να φτάσει μέχρι και 2 μέτρα.\nΣτη πίσω πλευρά τα επίσης οξύληκτα μυώδη πτερύγια σχηματίζουν ένα τραπέζιο με μικρά αυτιά μπροστά το μήκος των οποίων είναι 50-80% του μήκους του μανδύα.\nΤο κεφάλι είναι πλατύτερο από το άνοιγμα του μανδύα και ο λαιμός του έχει 9-10 ζευγάρια πτυχών. Το στόμα τους συνδέεται με μεμβράνη με τα άκρα των κοιλιακών βραχιόνων IV. Δεν έχουν εκτοκοτύλη και οι βραχίονες του είναι δυνατοί με 2 σειρές βεντουζών των οποίων τα μυώδη και σκληρά δαχτυλίδια δεν έχουν δόντια. Οι συλληπτήριου του βραχίονες έχουν 19-23 μεγάλα και ισχυρά άγκιστρα σε 2 σειρές, χωρίς εξωτερικές σειρές βεντουζών στο μετακάρπιο. Στον καρπό έχουν κυκλικά τοποθετημένες 6-10 βεντούζες και ισάριθμα σαρκώδη εξογκώματα ώστε να επιτρέπουν την ένωση των καρπών.\nΣτα σπλάχνα του υπάρχουν δύο μεγάλες σφαιρικές φωτοφόρες κατά μήκος του πεπτικού σωλήνα, όπως επίσης και στη περιοχή των ματιών.\nΕίναι κοινά ωκεάνια καλαμάρια που ζουν κοντά στο βυθό κατά μήκος της υφαλοκρηπίδας ή και στο υφαλοπρανές. Το βρίσκουμε στον Ατλαντικό, Ειρηνικό, Ινδικό Ωκεανό και στη Μεσόγειο θάλασσα.\nΑλιεία του: Το είδος αυτό δεν αλιεύεται συστηματικά παρά μόνο στις βόρειες χώρες.\n23.\tThysanoteuthis rhombus, diamond squid, Ρομβοκαλάμαρο. (σχήμα 25)\nΕίναι ένα μεγάλο και μυώδες καλαμάρι με μέσο όρο βάρους τα 20 κιλά. Ο μανδύας του μπορεί να φτάσει μήκος το ένα μέτρο και το μέγιστο βάρος τα 30 kg.\nΠήρε το όνομα του από τα μεγάλα, ημιδιαφανή, τριγωνικά του πτερύγια που καλύπτουν όλο τον μανδύα και σχηματίζουν ένα ρόμβο με ίσιες αποστάσεις μήκους – πλάτους.\nΈχει σχετικά μικρούς περιστοματικούς βραχίονες με δύο σειρές μικρών και πυκνά διαταγμένων βεντουζών οι χιτινώδεις δακτύλιοι των οποίων φέρουν αιχμηρά δόντια σε όλη την περίμετρο τους. Οι βραχίονες του ζεύγους ΙΙΙ έχουν αισθητά μεγαλύτερο μήκος και φέρουν μια μεγάλη μεμβράνη.\nΟι συλληπτήριοι βραχίονες είναι λεπτοί, µε 4 σειρές βεντουζών στο ακραίο τμήμα τους και 2 σειρές σε διάταξη ζιγκ-ζάγκ μέχρι το µέσο του μίσχου.\nΔεν έχει φωτοφόρες.\nΕίναι ένα ωκεάνιο είδος που εμφανίζεται σε όλο τον κόσμο (κοσμοπολίτικο) και ζει σε τροπικά έως υποτροπικά νερά αλλά και εύκρατες περιοχές όπου υπάρχουν ρεύματα με θερμά νερά (π.χ. ρεύμα Tsushima, στην Ιαπωνία και Golf stream στον Ατλαντικό). Το συναντάμε στον Ατλαντικό, Ειρηνικό, Ινδικό ωκεανό, τη Μεσόγειο και τη Μαύρη θάλασσα.\nΠαρουσιάζει ημερήσια κατακόρυφη μετανάστευση. Τη νύχτα βρίσκεται στα επιφανειακά νερά ενώ την ημέρα κατεβαίνει σε βάθη μέσων υδάτων (μεσόνερα), ωστόσο, η κατακόρυφη κατανομή βάθους μπορεί να διαφέρει από περιοχή σε περιοχή. Για παράδειγμα, τα δείγματα Okinawa εμφανίζονται μεταξύ 300 και 650 μ την ημέρα και 0-150 μέτρα τη νύχτα, ενώ στη Θάλασσα της Ιαπωνίας παρατηρείται μεταξύ 75-100 μ την ημέρα και 0-50 μ τη νύχτα.\nΕίναι δεινός και καλός κολυμβητής και πολλές φορές πετά έξω από τη θάλασσα και προσνηώνεται ακούσια πάνω στα καταστρώματα των πλοίων. Το είδος αυτό έχει παρατηρηθεί πως ταξιδεύει σε ζευγάρια πράγμα ασυνήθιστα για τα κεφαλόποδα.\nΗ ωοτοκία εμφανίζεται καθ 'όλη τη διάρκεια του έτους σε τροπικά νερά με κορύφωση τον Φεβρουάριο και τον Μάρτιο.\nΑυτό το είδος χαρακτηρίζεται από τις συχνά παρατηρούμενες μεγάλες και ελεύθερα επιπλέουσες κάτω ή στην επιφάνεια του ωκεανού, ζελατινοειδείς κυλινδρικές μάζες αυγών. Κάθε μάζα αυγών περιέχει 24.100 έως 43.800 αυγά και μοιάζει με λουκάνικα το μήκος της οποίας μπορεί να φτάσει και τα 2 μέτρα με πλάτος 20 εκατοστά. Αποτελεί δε τη μεγαλύτερη μάζα αυγών που κάνει οποιοδήποτε άλλο καλαμάρι.\nΗ εμβρυϊκή ανάπτυξη από την πρώιμη διαφοροποίηση έως την εκκόλαψη διαρκεί 2 - 3 μέρες στους 28° C, τα δε έμβρυα κοντά στην επώαση έχουν μεγάλους αριθμούς χρωματοφόρων που όταν μεγαλώσουν χάνονται.\nΟ κύκλος ζωής τους διαρκεί περί τα 2 έτη.\nΑλιεία του: Το είδος αλιεύεται συστηματικά στις θάλασσες της Ιαπωνίας και της Οκινάουα όπου σε ορισμένες περιόδους του έτους είναι ένα είδος με μεγάλη εμπορική αξία και αντιστοιχεί στο 90% των ετήσιων αλιευμάτων της Ιαπωνίας.\nΣυνήθως αλιεύεται με δίχτυα κατά τη διάρκεια της ημέρας από τον Ιούλιο έως τον Απρίλιο.


Υαλοκαθαριστήρας Multi Fit, flat 50 cm / 20'' REFRESH (HY-A1050)\nΥαλοκαθαριστήρας flat 19 ιντσών, 48 cm. Υψηλής τεχνολογίας με αεροδυναμικά βελτιστοποιημένο προφίλ για τέλειο σκούπισμα σε ολόκληρη την επιφάνεια. Περιέχει 10 αντάπτορες - προσαρμογείς (8+2). Ο κατάλληλος προσαρμογέας για κάθε περίπτωση επιτρέπει στο μάκτρο να τοποθετηθεί γρήγορα και εύκολα. Με προηγμένη σύνθεση από καουτσούκ για να εξασφαλιστεί καλύτερη απόδοση στο σκούπισμα.


ΣΚΑΚΙΣΤΙΚΟΣ ΟΜΙΛΟΣ ΑΙΓΑΛΕΩ: ΣΤΟ ΑΙΓΑΛΕΩ ΤΗΝ ΚΥΡΙΑΚΗ Ο ΔΙΑΓΩΝΙΣΜΟΣ ΛΥΣΗΣ ΠΡΟΒΛΗΜΑΤΩΝ ΤΗΣ ΕΣΣΝΑ!\nΣΤΟ ΑΙΓΑΛΕΩ ΤΗΝ ΚΥΡΙΑΚΗ Ο ΔΙΑΓΩΝΙΣΜΟΣ ΛΥΣΗΣ ΠΡΟΒΛΗΜΑΤΩΝ ΤΗΣ ΕΣΣΝΑ!\nΟ μικρός Γιάννης Κατωπόδης σε βαθιά σκέψη σε παλιότερο Διαγωνισμό Λύσης Προβλημάτων!\nΗ διάρκεια του Διαγωνισμού θα είναι δυόμιση ώρες . Οι συμμετέχοντες θα κληθούν να λύσουν 6 προβλήματα, από έξι διαφορετικές κατηγορίες: ένα πρόβλημα των 2 κινήσεων, ένα των 3 κινήσεων, ένα περισσοτέρων κινήσεων, ένα αντίστροφο (self-mate), ένα βοηθητικό (help-mate) και μία σπουδή. Σε περίπτωση επίλυσης ίδιου αριθμού προβλημάτων από κάποιους λύτες, κριτήριο ισοβαθμίας είναι ο χρόνος που απαιτήθηκε για τη συνολική λύση.\nΗ συμμετοχή στο Διαγωνισμό είναι ελεύθερη. Δηλώσεις συμμετοχής μπορούν να υποβληθούν έως το Σάββατο 9 Απριλίου 2011. Δηλώσεις συμμετοχής και διευκρινίσεις σε σχέση με την ως άνω διοργάνωση, στον κ. Ιωάννη Γαρουφαλίδη: τηλ. 6938-792281, e-mail: ggaroufalidis@yahoo.gr αλλά και στον αγωνιστικό χώρο πριν την έναρξη του διαγωνισμού Στο Διαγωνισμό θα συμμετάσχουν μέχρι 30 λύτες και θα τηρηθεί σειρά προτεραιότητας.\nΣτους πρώτους νικητές θα δοθούν κύπελλο, μετάλλια. και άλλο υλικό σχετικό με τα σκακιστικά προβλήματα. Επίσης, κύπελλο θα δοθεί στην πρώτη ομάδα, με κριτήριο το άθροισμα βαθμών τριών μελών της. Έπαθλα και βιβλία θα προσφέρει ο Α.Ο. «Ζήνων» Γλυφάδας\nΚΑΛΟ ΤΟ ΞΕΚΙΝΗΜΑ ΓΙΑ ΤΙΣ ΟΜΑΔΕΣ ΜΑΣ\nΚΑΛΗ ΕΜΦΑΝΙΣΗ ΣΤΑ OMAΔΙΚΑ ΣΧΟΛΙΚΑ ΑΤΤΙΚΗΣ\nΣΤΟ ΑΙΓΑΛΕΩ ΤΗΝ ΚΥΡΙΑΚΗ Ο ΔΙΑΓΩΝΙΣΜΟΣ ΛΥΣΗΣ ΠΡΟΒΛΗ...\nAΡΚΕΤΕΣ ΕΠΙΤΥΧΙΕΣ ΤΩΝ ΣΚΑΚΙΣΤΩΝ ΜΑΣ ΣΤΑ ΣΧΟΛΙΚΑ ΑΤ...\nΜΕΓΑΛΗ ΕΠΙΤΥΧΙΑ ΣΤΙΣ ΤΕΛΙΚΕΣ ΦΑΣΕΙΣ ΤΩΝ ΣΧΟΛΙΚΩΝ Π...